cyanic-selkie/wikianc huggingface dataset:
ಎಡಿತ್ ಜಾಯ್ ಸ್ಕೋವೆಲ್
ತಮ್ಮ ವಿರಾಮದ ಈ ಅವಧಿಯಲ್ಲಿ ಸ್ಕೋವೆಲ್ ಅವರು ಸ್ವಂತ ಕವನಗಳನ್ನು ಕಡಿಮೆ ಬರೆದರಾದರೂ ಇಟಾಲಿಯನ್ ಕವಿ ಜಿಯೊವಾನಿ ಪ್ಯಾಸ್ಕೋಲಿ ಅವರ ಹಲವಾರು ಕವನಗಳನ್ನು ಆಂಗ್ಲ ಭಾಷೆಗೆ ಅನುವಾದಿಸಿದರು. ಈ ಅನುವಾದಗಳು ಮೂಲಕ್ಕೆ ಧಕ್ಕೆ ಬಾರದಂತೆ ಇದ್ದುದರ ಜೊತೆಗೆ ಸೊಗಸಾದ ಆಂಗ್ಲ ಪದ್ಯಗಳೂ ಆಗಿದ್ದವು. ಇವರು ನಿಸ್ವಾರ್ಥ ಅನುವಾದಕಿಯಾಗಿಯಾಗಿ ಕಂಡುಬರುತ್ತಾರೆ. ಮಧ್ಯವರ್ತಿಯಾಗಿ ತಮ್ಮ ಮೇಲೆ ಗಮನ ಸೆಳೆದುಕೊಳ್ಳಲು ಪ್ರಯತ್ನಿಸದೇ ಜಿಯೊವಾನಿಯವರ ಜಗತ್ತನ್ನು ಓದುಗರಿಗೆ ಸಮರ್ಥವಾಗಿ ಪರಿಚಯಿಸಿದರು. ಜಿಯೊವಾನಿಯವರ ಶೈಲಿ ಹಲವು ರೀತಿಗಳಲ್ಲಿ ಸ್ಕೋವೆಲ್ ಅವರ ಶೈಲಿಗೆ ಹತ್ತಿರವಾಗಿದ್ದಿತು. ಈ ಕಾರಣದಿಂದಾಗಿ ಸ್ಕೋವೆಲ್ ಅವರು ಜಿಯೊವಾನಿಯವರ ಕವನದ ಶೈಲಿ, ಪ್ರಾಸಗಳನ್ನು ಆಂಗ್ಲ ಭಾಷೆಗೆ ಒಗ್ಗಿಸಲು ಹೆಚ್ಚು ಶ್ರಮದ ಅವಶ್ಯಕತೆಯಿರಲಿಲ್ಲ. ಈ ಅನುವಾದಗಳು ೧೯೮೨ರಲ್ಲಿ ಪ್ರಕಟವಾದ "ದಿ ಸ್ಪೇಸ್ ಬಿಟ್ವೀನ್" ಎಂಬ ಕವನ ಸಂಕಲನದಲ್ಲಿ ಕಂಡುಬಂದಿತು.
ಸ್ಕೋವೆಲ್ ಅವರ ಕವನಗಳು ಮುದ್ರಣದ ಕಡೆಯ ದಿನಗಳಲ್ಲಿ ಸ್ವಲ್ಪ ಮಟ್ಟದ ಜನಪ್ರಿಯತೆ ಗಳಿಸಿಕೊಂಡವು. ೧೯೮೬ರಲ್ಲಿ ಜಾನ್ ಮೋಲ್ ಮತ್ತು ಪೀಟರ್ ಸ್ಕುಪ್ಹಾಮ್ ಪ್ರಕಟಿಸಿದ ಕರಪತ್ರ "ಲಿಸನಿಂಗ್ ಟು ಕಾಲರ್ಡ್ ಡವ್ಸ್" ನಲ್ಲಿ ಸ್ಕೋವೆಲ್ ಅವರ ಕವನಗಳು ಕಂಡುಬಂದವು. ಇದರ ನಂತರ ಅವರನ್ನು "ದೇಶದ ನಿರ್ಲಕ್ಷಿಸಲ್ಪಟ್ಟ ಅತ್ಯುತ್ತಮ ಕವಿ" ಎಂದು ಪೋಯೆಟ್ರಿ ರಿವ್ಯೂ ಕರೆಯಿತು. ಸ್ಕೋವೆಲ್ ಅವರು ೧೯೮೮ರಲ್ಲಿ ಕಾರ್ಕಾನೆಟ್ ಪಬ್ಲಿಕೇಷನ್ ಪ್ರಕಾಶನ ಸಂಸ್ಥೆಯ ಮೂಲಕ ತಮ್ಮ "ಸೆಲೆಕ್ಟೆಡ್ ಪೋಯೆಮ್ಸ್" ಕವನಸಂಕಲನವನ್ನು ಹೊರತಂದರು. ಇದೇ ಪ್ರಕಾಶನ ಸಂಸ್ಥೆಯು ೧೯೯೧ರಲ್ಲಿ ಸ್ಕೋವೆಲ್ ಅವರ "ಕಲೆಕ್ಟೆಡ್ ಪೋಯೆಮ್ಸ್" ಕವನ ಸಂಕಲನವನ್ನೂ ಹೊರತಂದಿತು.
=ಮುಪ್ಪು= ಸ್ಕೋವೆಲ್ ಅವರ ಮುಪ್ಪಿನಲ್ಲಿ ಅವರ ಬರವಣಿಗೆಯ ಗುಣಮಟ್ಟ ಹಾಗೂ ಪ್ರಮಾಣಕ್ಕೆ ಯಾವುದೇ ಕೊರತೆಯಿರಲಿಲ್ಲ.೭೦-೯೦ ವರ್ಷಗಳ ವಯಸ್ಸಿನಲ್ಲಿ ಇವರು ಬರೆದ ಕವನಗಳು ಅವರ ಯೌವನದ ಕವನಗಳಿಗಿಂತ ಹೆಚ್ಚು ಪ್ರಬುದ್ಧವಾಗಿಯೂ, ಪರಿಣಾಮಕಾರಿಯಾಗಿಯೂ ಇದ್ದಿತು. ತಮ್ಮ ಕಾಲವನ್ನು ಬಳಿಸಾರುತ್ತಿದ್ದಂತೆ ಅವರ ಬರವಣಿಗೆಯ ಶೈಲಿಯು ನಿಧಾನವಾಗಿ ಬದಲಾಗತೊಡಗಿತು. ಅವರ ಕವನಗಳ ಸ್ವರೂಪ ಸರಳವಾಗತೊಡಗಿತು. ಸಾಮಾನ್ಯವಾಗಿ ಜಠಿಲವಾದ ಧಾಟಿಯಲ್ಲಿ ಬರೆಯುತ್ತಿದ್ದ ಸ್ಕೋವೆಲ್ ಅವರು ತಮ್ಮ ಕೊನೆಯ ದಿನಗಳಲ್ಲಿ ಸುಲಭವಾಗಿ ಅರ್ಥೈಸಬಹುದಾದ ಸಲೀಸಾದ ಭಾಷೆಯಲ್ಲಿ ಬರೆಯುತ್ತಿದ್ದರು. ಅವರ ಕಡೆಯ ದಶಕದಲ್ಲಿ ಪ್ರಕಾಶನಗೊಂಡ ಕವನಗಳು ಅವರನ್ನು ಹೊಸ ಎತ್ತರಕ್ಕೆ ಕೊಂಡೊಯ್ದವು.
ಎಡಿತ್ ಜಾಯ್ ಸ್ಕೋವೆಲ್ ಅವರು ೧೯೯೯ರ ಅಕ್ಟೋಬರ್ ನಲ್ಲಿ ೯೨ನೇ ವಯಸ್ಸಿನಲ್ಲಿ ಆಕ್ಸ್ಫರ್ಡ್ ನಲ್ಲಿ ವಿಧಿವಶರಾದರು.
=ಉಲ್ಲೇಖಗಳು=
ವರ್ಗ:ಕವಯಿತ್ರಿ ವರ್ಗ:ಆಂಗ್ಲ ಭಾಷೆಯ ಲೇಖಕಿಯರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ೨೦೧೨ರಲ್ಲಿ ಪ್ರದರ್ಶಿಸಲ್ಪಟ್ಟ ಚಿತ್ರಗಳು
ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವಕ್ಕೆ ಸಂಬಂಧಿಸಿದ ಲೇಖನ.
ಈ ಕೆಳಗಿನ ಚಿತ್ರಗಳು ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ೨೦೧೨ರಲ್ಲಿ ಡಿಸೆಂಬರ್ ೨೦ ರಿಂದ ೨೭ರವರೆಗೆ ಪ್ರದರ್ಶಿಸಲ್ಪಟ್ಟವು.
ಬಾಹ್ಯಕೊಂಡಿಗಳು
ವರ್ಗ:ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ
ಪುದುಚೇರಿ ವಿಧಾನಸಭೆ ಚುನಾವಣೆ ೨೦೧೧
ಪುದುಚೇರಿ ಚುನಾವಣೆ
ಮೂವತ್ತು ಕ್ಷೇತ್ರಗಳಿಂದ ಸದಸ್ಯರನ್ನು ಚುನಾಯಿಸುವ ಭಾರತೀಯ ಕೇಂದ್ರಾಡಳಿತ ಪ್ರದೇಶದ ಪುದುಚೇರಿ ವಿಧಾನಸಭೆಗೆ ಚುನಾವಣೆಯು ಏಪ್ರಿಲ್ 13,2011 ರಂದು ನಡೆಯಿತು.
ಉಲ್ಲೇಖ
ವರ್ಗ:ಭಾರತದ ಚುನಾವಣೆಗಳು ವರ್ಗ:ಭಾರತ ವರ್ಗ:ವಿಧಾನಸಭೆ ಚುನಾವಣೆಗಳು ವರ್ಗ:ತಮಿಳುನಾಡು .
ಆಧಾರ (ವಾಸ್ತುಶಾಸ್ತ್ರ)
ವಾಸ್ತುಶಾಸ್ತ್ರದಲ್ಲಿ, ಆಧಾರ ಶಬ್ದ ವೈವಿಧ್ಯಮಯ ರಚನೆಗಳನ್ನು ಸೂಚಿಸಬಹುದು, ಉದಾಹರಣೆಗೆ ಕಮಾನುಗಳು, ತೊಲೆಗಳು, ಕಂಬಗಳು, ಬಾಲ್ಕನಿಗಳು ಮತ್ತು ಸ್ಟ್ರೆಚರ್‍ಗಳು.
ಉಲ್ಲೇಖಗಳು
ವರ್ಗ:ವಾಸ್ತುಶಾಸ್ತ್ರದ ಘಟಕಗಳು
ಕರಗ ಪ್ರತಿಷ್ಠೆ
ಆಚರಣೆ
ಮೊದಲು ನದಿ ತೀರದಲ್ಲಿ ಮಣ್ಣು (ಮರಳಲ್ಲಿ) ತಿಟ್ಟೆ ಮಾಡುತ್ತಾರೆ. ಆ ತಿಟ್ಟೆಯ ಮೇಲೆ ಬಿಳಿ ವಸ್ತ್ರ ಹಾಕಿ ಒಂದು ಮಣ್ಣಿನ ಪಾತ್ರೆಯಲ್ಲಿಟ್ಟು ಆಚೆಈಚೆ ಸ್ವಲ್ಪ ಅಗಲದಲ್ಲಿ ಬಲ ಮತ್ತು ಎಡಕ್ಕೆ ಎರಡು ತಾಮ್ರದ ಚೆಂಬು ಇಟ್ಟು ಅದರರೊಳಗೆ ನೀರು ಸ್ವಲ್ಪ ಹೊಯ್ದು ಒಂದು ರೂಪಾಯಿ ನಾಣ್ಯ ಹಾಕಬೇಕು. ಆಮೇಲೆ ಮೂರು ತೆಂಗಿನಕಾಯಿ ಇಟ್ಟು ಅದಕ್ಕೆ ಎರಡು ಅಡಿ ಉದ್ದದ ಮೂರು ಕೋಲು ಇಟ್ಟು ಅದಕ್ಕೆ ಕಹಿ ಬೇವು ಸೊಪ್ಪನ್ನು ಅದರ ಸುತ್ತಕಟ್ಟಿ ಅದಕ್ಕೆ ಹೂವಿನ ಅಲಂಕಾರ ಮಾಡಿ, ಅದರ ತುದಿಗೆ ನಿಂಬೆ ಹಣ್ಣನ್ನು ಇಡಬೇಕು. ಪ್ರತ್ಯೇಕವಾಗಿ ಎರಡು ಮಣ್ಣಿನ ಪಾತ್ರೆಗೆ ಮುಖವಾಡ ಇಟ್ಟು ಅದಕ್ಕೆ ನೂಲು ಕಟ್ಟಿ ಪೂಜೆ ಮಾಡಬೇಕು. ಪೂಜಾರಿಯು ಎಂಟು ಜನ ಹೆಂಗಸರನ್ನು ಪಕ್ಕದಲ್ಲಿ ನಿಲ್ಲಿಸುತ್ತಾರೆ. ಆ ಮೊದಲು ಸ್ತ್ರೀಯರು ನದಿಯಲ್ಲಿ ಹೋಗಿ ಸ್ನಾನ ಮಾಡಿ ಬಂದು ಸಿಧ್ಧ ಮಾಡಿದ ಕರಗದ ಮುಂದೆ ನಿಂತುಕೊಳ್ಳಬೇಕು. ಯಾರಿಗಾದರು ಹೆಂಗಸರಿಗೆ ದರ್ಶನ ಬರಬಹುದು. ಪೂಜಾರಿಗೆ ದರ್ಶನ ಬಂದು ಆ ಮೇಲೆ ಎಂಟು ಜನ ಹೆಂಗಸರನ್ನು ಆಯ್ಕೆ ಮಾಡುತ್ತಾರೆ. ಅವರನ್ನು ಸ್ನಾನ ಮಾಡಲು ಹೇಳಿ ಅವರಿಗೆ ಅರಶಿನದ ಬಟ್ಟೆ ಕೊಟ್ಟು ನಾಲ್ಕು ಜನರಿಗೂ ಕರಗವನ್ನು ಕೊಡುತ್ತಾರೆ.ಒಬ್ಬೊರಿಗೆ ಒಂದೊಂದು ಕರಗ, ಒಂದು ಶಕ್ತಿ ಕರಗ, ಎರಡು ಹೂ ಕರಗ, ಕತ್ತಿ ಕರಗ ಕೊಟ್ಟು ಅವರನ್ನು ಮೂರು ಸುತ್ತು ಬರಿಸಿ ದೇವರಿಗೆ ಪೂಜೆ ಮಾಡಿಸಲಾಗುತ್ತದೆ. ದೇವಿಗೆ ಪೂಜೆ ಮಾಡಿ ಬರುವಾಗ ಅವರೊಂದಿಗೆ ಎಲ್ಲಾ ಜನ ಒಟ್ಟು ಸೇರಿ ಬರುತ್ತಾರೆ. ಹೆಂಗಸರು ಕರಗದ ಹಾಡಿಗೆ ಲಯಬದ್ಧವಾಗಿ ನರ್ತಿಸುತ್ತಾರೆ. ನರ್ತನದ ಬಳಿಕವೂ ಕರಗ ಪ್ರತಿಷ್ಠಾನದಲ್ಲಿಗೆ ಬಂದು ದೇವಿಗೆ ಪೂಜೆಗೆ ಮರಳುತ್ತಾರೆ. ಕರಗ ಆಚರಣೆಯಾದ ನಂತರವೂ ಕರಗವನ್ನು ದೇವಸ್ಥಾನದಲ್ಲಿಟ್ಟು ಆ ದಿನಗಳಲ್ಲೂ ಪೂಜೆ ಮಾಡುತ್ತಾರೆ. ಮುಕ್ತಾಯದ ದಿನ ಸಂಜೆಯ ಹೊತ್ತಿಗೆ ಸ್ತ್ರೀಯರ ಕೈಯಲ್ಲಿ ಒಂದೊಂದು ಕರಗ ಕೊಟ್ಟು ಬಳಿಕೆ ಅವರಿಗೆ ಅರಶಿನದ ನೀರು ಹೊಯ್ಯುತ್ತಾರೆ. ಆ ಬಳಿಕ ಅವರು ದೇವಸ್ಥಾನಕ್ಕೆ ಮೂರು ಸುತ್ತು ಬರುತ್ತಾರೆ. ನಂತರ ಮನೆ ಮನೆಗೂ ಮೆರವಣಿಗೆ ಹೊಗುತ್ತಾರೆ. ಮನೆಗೆ ಕರಗ ಸಹಿತ ಮೆರವಣಿಗೆಯಲ್ಲಿ ಬರುವವರಿಗೆ ಮನೆಯವರು ಅರಶಿನದ ನೀರನ್ನು ಹೊಯ್ಯುತ್ತಾರೆ. ಕುಟುಂಬದವರೂ ಕೂಡ ಕರಗ ತಂದವರಿಗೆ ವಸ್ತ್ರವನ್ನು ಕೊಡುತ್ತಾರೆ. ಆ ನಂತರ ಕರಗ ಹಾಡಿನೊಂದಿಗೆ ನದಿಗೆ ತೆರಳುತ್ತಾರೆ.ಕರಗವನ್ನು ನದಿಗೆ ತೆಗೆದುಕೊಂಡು ಹೋಗಿ ಕರಗವನ್ನು ನೀರಿಗೆ ಬಿಡುವಾಗ ಕರಗದ್ದಲ್ಲಿದ್ದ ಹೂ,ಬೇವು, ಸೊಪ್ಪು ಮೊದಲಾದವುಗಳನ್ನು ನೀರಿಗೆ ಪ್ರತ್ಯೇಕವಾಗಿ ಬಿಡುತ್ತಾರೆ. ನಂತರ ಕರಗ ಹೊತ್ತು ತಂದ ಪುರುಷರು ಹಾಗೂ ಸ್ತ್ರೀಯರು ಸ್ನಾನ ಮಾಡುತ್ತಾರೆ. ಕರಗ ಪ್ರತಿಷ್ಠೆ ಮುಗಿದ ನಂತರ ಅರಶಿನದ ಮಿಶ್ರಿತ ಒಣ ಮೀನಿನಿಂದ ಮಾಡಿದ ಊಟವನ್ನು ಎಲ್ಲರಿಗೂ ಬಾಳೆ ಎಲೆಯಲ್ಲಿ ಹಂಚುತ್ತಾರೆ. ನಂತರ ದೇವಸ್ಥಾನಕ್ಕೆ ಮರಳಿ ಪೂಜೆ ಮಾಡಿ ಮನೆಗೆ ಮರಳುತ್ತಾರೆ. ಹೀಗೆ ಕರಗ ಪ್ರತಿಷ್ಠೆಯು ವರ್ಷಕ್ಕೆ ಒಮ್ಮೆ ನಡೆಯುತ್ತದೆ.
ಬಳಕೆ ವಸ್ತುಗಳು
ಬಿಳಿ ವಸ್ತ್ರ, ಮಣ್ಣಿನ ಪಾತ್ರೆ, ತಾಮ್ರದ ಪಾತ್ರೆ, ಒಂದು ರೂಪಾಯಿ,ಎರಡು ಅಡಿ ಉದ್ದದ ಮೂರು ಕೋಲು, ಕಹಿ ಬೇವು ಸೊಪ್ಪು,ನಿಂಬೆ ಹಣ್ಣು, ತೆಂಗಿನಕಾಯಿ.
ಉಲ್ಲೇಖಗಳು
ವರ್ಗ:ಹಬ್ಬಗಳು
ಚಾನ್-ವುಕ್ ಪಾರ್ಕ್
ಪಾರ್ಕ್ ಚಾನ್-ವುಕ್ (ಹುಟ್ಟು-ಆಗಸ್ಟ್ ೨೩, ೧೯೬೩ ) ದಕ್ಷಿಣ  ಕೊರಿಯದ ಚಲನಚಿತ್ರ ನಿರ್ದೇಶಕ, ಚಿತ್ರಕಥೆಗಾರ, ನಿರ್ಮಾಪಕ, ಇವರು  ಹಿಂದೆ  ಚಿತ್ರ ವಿಮರ್ಶಕರೂ ಆಗಿದ್ದರು. ತಮ್ಮ ತಾಯ್ನಾಡಿನಲ್ಲಿ ಅತ್ಯಂತ ಜನಪ್ರಿಯ ನಿರ್ಮಾಪಕರು ಹೌದು. ಪಾರ್ಕ್ ಜಾಯಿಂಟ್ ಸೆಕ್ಯುರಿಟಿ ಏರಿಯಾ (ಸಿನೆಮಾ), ಥರ್ಸ್ಟ್(ಸಿನೆಮಾ) ಮತ್ತು ವೆಂಜೆಯಾನ್ಸ್ ಟ್ರೈಲಜಿ ಎಂದು ಪ್ರಸಿದ್ಧವಾದ ಮೂರು ಚಿತ್ರಗಳ ಸರಣಿಗಾಗಿ ಅತ್ಯಂತ ಹೆಸರುವಾಸಿಯಾಗಿದ್ದಾರೆ. ಇವರು ಸಿಯೊಲ್‍ನಲ್ಲಿ ಹುಟ್ಟಿ ಬೆಳೆದರು. ಇವರು "ಸೊಗಂಗ್ ಫಿಲ್ಮ್ ಕಮ್ಯುನಿಟಿ" ಎಂಬ ಸಿನಿಮಾ ಸಂಘ ಪ್ರಾರಂಭಿಸಿದರು ವರ್ಗ:ನಿರ್ದೇಶಕರು
ಇಂಧನಾನಿಲ
thumb|ಇಂಧನಾನಿಲ ಬರ್ನರ್‌ಗಳ ನೀಲಿ ಉರಿ ಇಂಧನಾನಿಲವೆಂದರೆ ಸಾಮಾನ್ಯ ಸ್ಥಿತಿಗಳಲ್ಲಿ ಅನಿಲರೂಪದಲ್ಲಿರುವ ಇಂಧನ. (ಮೀಥೇನ್ ಅಥವಾ ಪ್ರೋಪೇನ್‍ನಂತಹ) ಬಹುತೇಕ ಇಂಧನಾನಿಲಗಳು ಹೈಡ್ರೊಕಾರ್ಬನ್‍ಗಳು, ಜಲಜನಕ, ಕಾರ್ಬನ್ ಮೊನಾಕ್ಸೈಡ್, ಅಥವಾ ಇವುಗಳ ಮಿಶ್ರಣವನ್ನು ಹೊಂದಿರುತ್ತವೆ. ಇಂತಹ ಅನಿಲಗಳು ಶಕ್ತಿಮೂಲಗಳಾಗಿದ್ದು ಇವನ್ನು ಪೈಪ್‍ಗಳ ಮೂಲಕ ಸರಾಗವಾಗಿ ಸಾಗಿಸಿ ವಿತರಿಸಬಹುದು.
ಅನಿಲದ ಬಳಕೆ ಮತ್ತು ಸರಬರಾಜಿನ ಇತಿಹಾಸ
ಕಲ್ಲಿದ್ದಲನ್ನು ಗಾಳಿಯ ಸಂಪರ್ಕವಿಲ್ಲದೆ ಕಾಯಿಸಿದಾಗ ದಹಿಸಬಲ್ಲ ಒಂದು ಅನಿಲ ಉತ್ಪತ್ತಿಯಾಗುವುದೆಂಬುದನ್ನು ಮೊದಲು ಗಮನಿಸಿದವ ಹದಿನೇಳನೆಯ ಶತಮಾನದ ಬೆಲ್ಜಿಯಂ ವಿಜ್ಞಾನಿ ವ್ಯಾನ್ ಹೆಲ್ಮಾಂಟ್. ಆದರೂ ಅಲ್ಲಿಂದ ನೂರೈವತ್ತು ವರ್ಷಗಳವರೆಗೆ ಆ ಅನಿಲವನ್ನು ದೀಪ ಉರಿಸಲು ಬಳಸಬಹುದೆಂದು ಯಾರಿಗೂ ಗೊತ್ತಾಗಲಿಲ್ಲ. ಭಾರತದಲ್ಲಿ ಹರಳೆಣ್ಣೆ ಮುಂತಾದ ಎಣ್ಣೆಗಳನ್ನು ದೀಪಗಳಿಗೆ ಉಪಯೋಗಿಸುತ್ತಿದ್ದಂತೆಯೆ ಆ ಕಾಲದಲ್ಲಿ ಪಾಶ್ಚಾತ್ಯರು ಸ್ಪರ್ಮ್ ತಿಮಿಂಗಿಲದ ಎಣ್ಣೆಯನ್ನು ಮೇಣ ಮತ್ತು ಪ್ರಾಣಿಗಳ ಕೊಬ್ಬಿನಿಂದ ಮಾಡಿದ ಮೊಂಬತ್ತಿಗಳನ್ನೂ ಉಪಯೋಗಿಸುತ್ತಿದ್ದರು. 1792ರಲ್ಲಿ ಮೊಟ್ಟಮೊದಲು ಇಂಗ್ಲೆಂಡಿನ ವಿಲಿಯಂ ಮುರ್ಡಾಕ್ ಎಂಬಾತ ಕಲ್ಲಿದ್ದಲನ್ನು ಕಬ್ಬಿಣದ ಬಟ್ಟಿ ಪಾತ್ರೆಯಲ್ಲಿ ಕಾಯಿಸಿ, ಹೊರಬಂದ ಅನಿಲದ ಸಹಾಯದಿಂದ ಕಾರ್ನ್ವಾಲ್‌ನಲ್ಲಿರುವ ತನ್ನ ಮನೆಯನ್ನು ಬೆಳಗಿದ. ಉಗಿಯಂತ್ರವನ್ನು ನಿರ್ಮಿಸಿದ ಜೇಮ್ಸ್ ವಾಟ್‌ನ ಹತ್ತಿರ ಎಂಜಿನಿಯರ್ ಆಗಿದ್ದ ಮುರ್ಡಾಕ್ ಆ ಮೇಲೆ ವಾಟ್‌ನ ಕಾರ್ಖಾನೆಗೂ ಅನಿಲದ ದೀಪಗಳನ್ನು ಒದಗಿಸಿದ.
ನೀಲಜ್ವಾಲೆಯ ಅನಿಲಜ್ವಾಲೆಯ (ಗ್ಯಾಸ್ ಬರ‍್ನರ್) ಬಳಕೆಗೆ ಬಂದದ್ದು 1855ರಲ್ಲಿ. ಇದನ್ನು ಕಂಡುಹಿಡಿದವರು ಯಾರು ಎಂಬ ಬಗ್ಗೆ ಸ್ವಲ್ಪ ಸಂಶಯವಿದೆ. ಆದರೆ ಜರ್ಮನಿಯ ರಾಬರ್ಟ್ ವಿಲ್ಹೆಲ್ಮ್ ವಾನ್ ಬುನ್ಸನ್ ಇದನ್ನು ಮೊದಲು ನಿರ್ಮಿಸಿದನೆಂಬುದು ಸಾಮಾನ್ಯ ನಂಬಿಕೆ. ಈ ಜ್ವಾಲಕದಲ್ಲಿ ಗಾಳಿ ಮತ್ತು ದಹ್ಯಾನಿಲಗಳನ್ನು ಸೂಕ್ತಪ್ರಮಾಣದಲ್ಲಿ ಬೆರೆಸಿ ಉರಿಸುವುದರಿಂದ ಹೊಗೆಯಿಲ್ಲದ ನಸುನೀಲವರ್ಣದ ಮತ್ತು ಹೆಚ್ಚು ತಾಪದ ಜ್ವಾಲೆ ಒದಗುತ್ತದೆ. ಪದಾರ್ಥಗಳನ್ನು ಕಾಯಿಸಲು ಇದು ಬಹಳ ಸಮರ್ಪಕವಾದ ಜ್ವಾಲಕವಾದುದರಿಂದ ಅನಿಲದ ಬಳಕೆಗೆ ಇದರಿಂದ ಹೆಚ್ಚಾದ ಉತ್ತೇಜನ ದೊರಕಿತ್ತು.
ಇಂಧನಾನಿಲಗಳ ತಯಾರಿಕೆ
ಕೃತಕ ಅನಿಲವನ್ನು ಸಾಮಾನ್ಯವಾಗಿ ಬಳಕೆಯಾಗುವ ಸ್ಥಳದ ಹತ್ತಿರದಲ್ಲೇ ತಯಾರಿಸುತ್ತಾರೆ. ತಯಾರಿಸಿದ ಅನಿಲಗಳನ್ನು ಮುಖ್ಯವಾಗಿ ಎರಡು ವಿಧ ಎಂದು ಹೇಳಬಹುದು.
ಇವು ಮಾತ್ರವಲ್ಲದೆ ಕಾರ್ಬನಿಕ್ ಜಲಾನಿಲದಂಥ (ಕಾರ್ಬುರೇಟೆಡ್ ವಾಟರ್ ಗ್ಯಾಸ್) ಮಿಶ್ರಿತ ಅನಿಲಗಳೂ ಬಳಕೆಯಲ್ಲಿವೆ.
ಕಲ್ಲಿದ್ದಲ ಅನಿಲ, ಕೋಕ್‌ಒಲೆ ಅನಿಲಗಳ ತಯಾರಿಕೆ
ಕಲ್ಲಿದ್ದಲ ಅನಿಲ, ಕೋಕ್‌ಒಲೆ ಅನಿಲ, ಇವೆರಡನ್ನು ತಯಾರಿಸುವುದೂ ಒಂದೇ ವಿಧಾನದಿಂದ. ಕಲ್ಲಿದ್ದಲನ್ನು, ಅದರಲ್ಲೂ ಮುಖ್ಯವಾಗಿ ಬಿಟುಮಿನಸ್ ಕಲ್ಲಿದ್ದಲನ್ನು ಕಬ್ಬಿಣದ ಬಟ್ಟಿ ಪಾತ್ರೆಗಳಲ್ಲಿ ಗಾಳಿಯ ಸಂಪರ್ಕವಿಲ್ಲದಂತೆ ಸುಮಾರು 10000 ಸೆಂ.ಗ್ರೇ. ತಾಪಕ್ಕೆ ಕಾಯಿಸಿ ಅನಿಲವನ್ನು ತಯಾರಿಸುತ್ತಾರೆ. ಸ್ವಲ್ಪ ಮಟ್ಟಿಗೆ ಸನ್ನಿವೇಶಗಳನ್ನು ಬದಲಾಯಿಸಿ ಮೊದಲ ವಿಧಾನದಲ್ಲಿ ಅನಿಲದ ಕಡೆಗೂ ಎರಡನೆಯ ವಿಧಾನದಲ್ಲಿ ಕೋಕ್ ಕಡೆಗೂ ಗಮನಕೊಡುತ್ತಾರೆ. ಮೊದಲ ವಿಧಾನದಲ್ಲಿ ಅನಿಲವೇ ಮುಖ್ಯ ಉತ್ಪನ್ನ, ಕೋಕ್ ಉಪೋತ್ಪನ್ನ. ಎರಡನೆಯ ವಿಧಾನದಲ್ಲಿ ಲೋಹಗಾರಿಕೆಗೆ ಅಗತ್ಯವಾದ ಹಸನಾದ ಕೋಕ್ ಉತ್ಪಾದನೆಗೆ ಗಮನ ಕೊಡುವುದರಿಂದ ಅನಿಲ ಉಪೋತ್ಪನ್ನವೆನ್ನಿಸಿಕೊಳ್ಳುತ್ತದೆ.
ಕಲ್ಲಿದ್ದಲ ಅನಿಲ ಅಥವಾ ಕೋಕ್‌ಒಲೆ ಅನಿಲದ ಶಾಖೋತ್ಪಾದಕ ಸಾಮರ್ಥ್ಯ ಸ್ವಲ್ಪಮಟ್ಟಿಗೆ ಕಲ್ಲಿದ್ದಲಿನ ಗುಣ, ಕಾಯಿಸುವ ತಾಪ, ಕಾಲ-ಇವುಗಳನ್ನವಲಂಬಿಸಿರುತ್ತದೆ. ಸಾಮಾನ್ಯವಾಗಿ ಅದರ ಶಾಖೋತ್ಪಾದಕ ಸಾಮರ್ಥ್ಯ 550 ರಿಂದ 600 ಬ್ರಿಟಿಷ್ ಶಾಖಮಾನ (ಬಿ.ಟಿ.ಯು.) ಇರುತ್ತದೆ; ಅಂದರೆ ಒಂದು ಘನ ಅಡಿ ಅನಿಲದ ದಹನದಿಂದ ಅಷ್ಟು ಶಾಖ ಒದಗುತ್ತದೆ. ಈ ಅನಿಲದ 60% ಜಲಜನಕ (ಹೈಡ್ರೊಜನ್) ಮತ್ತು ಕಾರ್ಬನ್ ಮಾನಾಕ್ಸೈಡೂ, 30% ಮೀಥೇನೂ ಇದ್ದು ಉಳಿದದ್ದು ವಿವಿಧ ಹೈಡ್ರೊಕಾರ್ಬನ್ನುಗಳು, ಕಾರ್ಬನ್ ಡಯಾಕ್ಸೈಡು, ನೈಟ್ರೋಜನ್, ಹೈಡ್ರೊಜನ್ ಸಲ್ಫೈಡು-ಇವುಗಳಿಂದ ಕೂಡಿರುತ್ತದೆ. ಕಲ್ಲಿದ್ದಲು ಕಾಯಿಸಿದಾಗ ಬರುವ ಅಮೋನಿಯ, ಬೆಂಜೀನ್ ಮುಂತಾದ ಆರೊಮೇಟಿಕ್ ಸಂಯುಕ್ತಗಳು, ಹೈಡ್ರೊಜನ್ ಸಲ್ಫೈಡು, ಸಯನೈಡು ಮುಂತಾದುವುಗಳನ್ನು ತೆಗೆದು ಶುದ್ಧೀಕರಿಸಿ ಅನಿಲವನ್ನು ಬಳಕೆದಾರರಿಗೆ ಒದಗಿಸುತ್ತಾರೆ. ಈ ಅನಿಲ ಬಹು ಹಗುರವಾಗಿರುತ್ತದೆ. ಗಾಳಿಗೆ ಹೋಲಿಸಿದರೆ ಅದರ ಸಾಂದ್ರತೆ 0.4ರಷ್ಟಿರುತ್ತದೆ.
ಬಟ್ಟಿ ಪಾತ್ರೆಗಳನ್ನು ಕಾಯಿಸಲು ಸಾಮಾನ್ಯವಾಗಿ ಉತ್ಪಾದಕಾನಿಲ, ಊದುಗುಲುಮೆ ಅನಿಲ ಮುಂತಾದ ಅನಿಲಗಳನ್ನುಪಯೋಗಿಸುವುದು ವಾಡಿಕೆ. ಹಾಗಿಲ್ಲದಿದ್ದರೆ ತಯಾರಿಸಿದ ಅನಿಲದಲ್ಲಿ 35% ಭಾಗ ಬಟ್ಟಿ ಪಾತ್ರೆಗಳನ್ನು ಕಾಯಿಸುವುದಕ್ಕೆ ಉಪಯೋಗಿಸಬೇಕಾಗಿ ಬರುತ್ತದೆ.
ತೈಲಾನಿಲದ ತಯಾರಿಕೆ
ತೈಲಾನಿಲವನ್ನು ತಯಾರಿಸುವುದು ಪೆಟ್ರೋಲಿಯಂ ಮೂಲದಿಂದ ಬರುವ ವಿವಿಧ ರೀತಿಯ ಎಣ್ಣೆಗಳಿಂದ. ಈ ಎಣ್ಣೆಗಳಲ್ಲಿ ಅಧಿಕ ಅಣುತೂಕದ ಹೈಡ್ರೊಕಾರ್ಬನ್ನುಗಳಿರುತ್ತವೆ. ಅವುಗಳನ್ನು ಹೆಚ್ಚುತಾಪಕ್ಕೆ ಕಾಯಿಸುವುದರಿಂದ, ಇಲ್ಲವೆ ಈಚೀಚೆಗೆ ರೂಢಿಗೆ ಬಂದಿರುವಂತೆ ನಿಕಲ್ ಆಕ್ಸೈಡ್ ಮುಂತಾದ ವೇಗವರ್ಧಕಗಳೊಡನೆ ಕಾಯಿಸುವುದರಿಂದ, ಆ ಹೈಡ್ರೊಕಾರ್ಬನ್ನುಗಳು ವಿಭಜನೆ ಹೊಂದಿ ಕಡಿಮೆ ಅಣು ತೂಕದ ಹೈಡ್ರೊಕಾರ್ಬನ್ನುಗಳಾಗುತ್ತವೆ. ಇಂಥ ಕಡಿಮೆ ಅಣುತೂಕದ ಹೈಡ್ರೊಕಾರ್ಬನ್ನುಗಳು ಸಾಮಾನ್ಯ ತಾಪದಲ್ಲಿ ಅನಿಲಗಳಾಗಿರುತ್ತವೆ. ತೈಲಾನಿಲದ ಶಾಖೋತ್ಪಾದಕ ಸಾಮರ್ಥ್ಯ 900-1200 ಬಿ.ಟಿ.ಯು. ಅಷ್ಟಿರುವುದರಿಂದ ಇದನ್ನು ಜಲಾನಿಲದಂಥ ಕಡಿಮೆ ಶಾಖೋತ್ಪಾದಕ ಸಾಮರ್ಥ್ಯದ ಅನಿಲಗಳೊಡನೆ ಬೆರೆಸಿ ಸರಾಸರಿ ಶಾಖಸಾಮರ್ಥ್ಯವನ್ನು 500-600ಕ್ಕೆ ತರಲು ಉಪಯೋಗಿಸುತ್ತಾರೆ.
ಜಲಾನಿಲದ ತಯಾರಿಕೆ
ಜಲಾನಿಲವನ್ನು ನೀಲಾನಿಲವೆಂದೂ (ಬ್ಲೂ ಗ್ಯಾಸ್) ಕರೆಯುತ್ತಾರೆ. ಬಿಳಿಗಾವಿಗೆ ಕಾಯಿಸಿದ ಕೋಕ್‌ನ ಮೇಲೆ ಉಗಿಯನ್ನು ಹಾಯಿಸಿದಾಗ ನಡೆಯುವ ರಾಸಾಯನಿಕ ಕ್ರಿಯೆಯಿಂದ ಕಾರ್ಬನ್ ಮಾನಾಕ್ಸೈಡ್ ಮತ್ತು ಹೈಡ್ರೋಜನ್‌ಗಳ ಮಿಶ್ರಣ ಉತ್ಪತ್ತಿಯಾಗುತ್ತದೆ. ಈ ಮಿಶ್ರಣವೇ ಜಲಾನಿಲ.
ಇಲ್ಲಿ ನಡೆಯುವ ರಾಸಾಯನಿಕಕ್ರಿಯೆ ಶಾಖಶೋಷಕ ಕ್ರಿಯೆಯಾದುದರಿಂದ ಬಿಳಿಗಾವಿನ ಕೋಕ್ ಶಾಖ ಕಳೆದುಕೊಂಡು ಕೆಂಗಾವಿಗೆ ಇಳಿಯುತ್ತದೆ. ಅದನ್ನು ಪುನಃ ಬಿಳಿಗಾವಿಗೆ ತರಲು ಅದರ ಮೇಲೆ ಗಾಳಿಯನ್ನು ಹಾಯಿಸಬೇಕು. ಗಾಳಿಯಲ್ಲಿರುವ ಆಮ್ಲಜನಕದೊಡನೆ ನಡೆಯುವ ಶಾಖಜನಕಕ್ರಿಯೆಯಿಂದ ಪುನಃ ಕೋಕ್ ಬಿಳಿಗಾವಿಗೆ ಏರುತ್ತದೆ.
2C + O2 → 2CO
ಜಲಾನಿಲದ ಸಾಂದ್ರತೆ ಸುಮಾರು 0.57 ಇದ್ದು ಅದರ ಶಾಖಸಾಮರ್ಥ್ಯ 300 ಬಿ.ಟಿ.ಯು ಅಷ್ಟಿರುತ್ತದೆ. ಸ್ಥಳೀಯವಾಗಿ ಅದನ್ನು ಉಪಯೋಗಿಸದೆ ಮನೆಗಳಿಗೆ ಮತ್ತು ಕಾರ್ಖಾನೆಗಳಿಗೆ ಒದಗಿಸುವಾಗ ಅದರೊಡನೆ ತೈಲಾನಿಲವನ್ನು ಬೆರಸಿ ಶಾಖಸಾಮರ್ಥ್ಯವನ್ನು 500-600 ಬಿ.ಟಿ.ಯು.ಗೆ ತರುತ್ತಾರೆ. ಈ ಮಿಶ್ರಣವನ್ನು ಕಾರ್ಬನಿಕ್ ಜಲಾನಿಲ ಎಂದು ಕರೆಯುವುದುಂಟು.
ಉತ್ಪಾದಕಾನಿಲದ ತಯಾರಿಕೆ
ಉತ್ಪಾದಕಾನಿಲವೆನ್ನುವುದು ನೈಟ್ರೊಜನ್ ಮತ್ತು ಕಾರ್ಬನ್ ಮಾನಾಕ್ಸೈಡುಗಳ ಮಿಶ್ರಣ. ಕಾದ ಕೋಕ್‌ಮೇಲೆ ಗಾಳಿಯನ್ನು ಹಾಯಿಸಿದಾಗ ಇದು ಉತ್ಪತ್ತಿಯಾಗುತ್ತದೆ.
2C + [4N2+O2] → 4N2 + 2CO
ಈ ರಾಸಾಯನಿಕ ಕ್ರಿಯೆ ಶಾಖಜನಕ ಕ್ರಿಯೆಯಾಗಿದ್ದು ಕೋಕ್ ಬೇಗ ಕಾದುಹೋಗುವುದರಿಂದ, ಉತ್ಪತ್ತಿಯಾಗುವ ಶಾಖವನ್ನು ಸಮತೂಗಿಸಲು ಸೂಕ್ತ ಪ್ರಮಾಣದಲ್ಲಿ ಉಗಿಯನ್ನು ಗಾಳಿಯೊಡನೆ ಬೆರೆಸುವುದುಂಟು. ಉತ್ಪಾದಕಾನಿಲದಲ್ಲಿ ಹೆಚ್ಚು ಭಾಗ ನೈಟ್ರೊಜನ್ನೇ ಆಗಿರುವುದರಿಂದ ಅದರ ಸಾಂದ್ರತೆ ಗಾಳಿಗಿಂತ ಸ್ವಲ್ಪ ಮಾತ್ರ ಕಡಿಮೆ ಇರುತ್ತದೆ. ಅದರ ಶಾಖೋತ್ಪಾದಕ ಸಾಮರ್ಥ್ಯ ಬಹಳ ಕಡಿಮೆ. 130-140 ಅಷ್ಟೇ. ಸಾಮಾನ್ಯವಾಗಿ ಇದನ್ನು ತಯಾರಿಸುವುದು ಸ್ಥಳೀಯ ಉಪಯೋಗಕ್ಕೆ.
ಉಪಯೋಗಗಳು
ಕಲ್ಲಿದ್ದಲು ಮತ್ತು ಪೆಟ್ರೋಲಿಯಂ ಮೂಲಗಳಿಂದ ತಯಾರಿಸುವ ಹಲವಾರು ಬಗೆಯ ಈ ದಹ್ಯಾನಿಲಗಳನ್ನು ಹಿಂದೆ ದೀಪಗಳನ್ನುರಿಸಲು ಮಾತ್ರ ಉಪಯೋಗಿಸುತ್ತಿದ್ದರು. ವಿದ್ಯುದ್ದೀಪಗಳು ಹೆಚ್ಚು ಪ್ರಚಾರಕ್ಕೆ ಬಂದ ಮೇಲೆ ಈ ಅನಿಲಗಳ ಉಪಯೋಗ ಬೇರೆ ದಿಕ್ಕಿಗೆ ತಿರುಗಿತು. ಕೈಗಾರಿಕೋದ್ಯಮದಲ್ಲಿ ಮತ್ತು ಮನೆಗಳಲ್ಲಿ ಕಾಯಿಸುವುದಕ್ಕೆ, ಶೈತ್ಯಕಾರಕಗಳನ್ನು ನಡೆಸುವುದಕ್ಕೆ, ವಾಯು ನಿಯಂತ್ರಣಕ್ಕೆ ಮುಂತಾಗಿ ಅನೇಕ ಬಗೆಯ ಕೆಲಸಗಳಿಗೆ ಈ ಅನಿಲಗಳನ್ನು ಬಳಸಲಾಗುತ್ತಿದೆ. ಅಮೆರಿಕದಲ್ಲಿ ತಯಾರಿಸಿದ ಅನಿಲಗಳ ಬಳಕೆ ಈಚೆಗೆ ಕಡಿಮೆಯಾಗಿ ನಿಸರ್ಗಾನಿಲದ ಬಳಕೆ ಹೆಚ್ಚಿದೆ. ಸಾವಿರಾರು ಮೈಲಿ ಕೊಳವೆ ಸಾಲುಗಳನ್ನು ಹಾಕಿ ದೂರ ದೂರದ ಸ್ಥಳಗಳಿಗೆ ನಿಸರ್ಗಾನಿಲವನ್ನು ಸರಬರಾಜು ಮಾಡಲಾಗುತ್ತಿದೆ. ಯೂರೋಪಿನಲ್ಲಿ ಮಾತ್ರ ತಯಾರಿಸಿದ ಅನಿಲಗಳೇ ಈಗಲೂ ಪ್ರಚಾರದಲ್ಲಿವೆ.
ಒಟ್ಟಿನಲ್ಲಿ ಪಾಶ್ಚಾತ್ಯ ನಗರಗಳಲ್ಲಿ ಅನಿಲದ ಸರಬರಾಜಿಲ್ಲದ ಮನೆಗಳೇ ವಿರಳ. ಒಂದು ಅಂದಾಜಿನ ಪ್ರಕಾರ ಅಮೆರಿಕದಲ್ಲಿ ಗ್ರಾಮಾಂತರ ಪ್ರದೇಶಗಳೂ ಸೇರಿ ಒಟ್ಟುವಾಸದ ಮನೆಗಳಲ್ಲಿ ಮುಕ್ಕಾಲುಭಾಗ ಮನೆಗಳಿಗೆ ಅನಿಲದ ಸರಬರಾಜಾಗುತ್ತಿದೆ. ಉಳಿದ ಕಾಲುಭಾಗ ಮನೆಗಳು ಬಹುಶಃ ಗ್ರಾಮಾಂತರ ಪ್ರದೇಶದಲ್ಲಿದ್ದು ಸಾರ್ವಜನಿಕ ಸರಬರಾಜು ವ್ಯವಸ್ಥೆ ಅಲ್ಲಿಗೆ ಮುಟ್ಟಿಲ್ಲದಿರಬಹುದು. ಅವುಗಳಲ್ಲಿ ಅನೇಕ ಮನೆಗಳು ಸಿಲಿಂಡರುಗಳಲ್ಲಿ ದೊರೆಯುವ ದ್ರವೀಕೃತ ಪೆಟ್ರೋಲಿಯಂ ಅನಿಲವನ್ನು ಬಳಸುತ್ತವೆ.
ಉಲ್ಲೇಖಗಳು
ವರ್ಗ:ಅನಿಲಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಐಬೀರಿಯನ್ ಸಂಸ್ಕೃತಿ
ಐಬೀರಿಯನ್ ಸಂಸ್ಕೃತಿ: ಪ್ರಾಚೀನ ಗ್ರೀಕ್ ಚರಿತ್ರಕಾರರು ವಿಶಾಲವಾದ ಅರ್ಥದಲ್ಲಿ ನೈಋತ್ಯ ಯುರೋಪ್ ನ ಪ್ರಾಚೀನ ಜನಗಳನ್ನು ಐಬೀರಿಯನರೆಂದು ಕರೆದರು. ಆದರೆ ಸಾಮಾನ್ಯವಾಗಿ ಪುರ್ವ ಸ್ಪೇನಿನಲ್ಲಿ, ಅದರಲ್ಲೂ ಐಬರಸ್ ನದಿಯ (ಈಗಿನ ಏಬ್ರೋ) ಕೊಳ್ಳದಲ್ಲಿ ವಾಸಿಸುತ್ತಿದ್ದ ಜನಾಂಗದವರನ್ನು ಐಬೀರಿಯನರೆಂದು ಕರೆಯಬಹುದು. ಇವರು ಉತ್ತರ ಆಫ್ರಿಕದಿಂದ ದಕ್ಷಿಣ ಯುರೋಪಿಗೆ ನೂತನಶಿಲಾಯುಗದ ಕಾಲದಲ್ಲಿ ಅಂದರೆ ಪ್ರ.ಶ.ಪು. ಸು. 3,000ದಲ್ಲಿ ಬಂದು ನೆಲೆಸಿದರು. ಇವರು ಹ್ಯಾಮಿಟಿಕ್ ಬುಡಕಟ್ಟಿನವರು. ಒಂದು ಸಿದ್ಧಾಂತದ ಪ್ರಕಾರ ಇತಿಹಾಸ ಪುರ್ವಕಾಲದಲ್ಲಿ ಐಬೀರಿಯನರು ಯುರೋಪಿನ ವಿವಿಧ ಭಾಗಗಳನ್ನು ಆಕ್ರಮಿಸಿಕೊಂಡಿದ್ದರೆಂದೂ ಕಾಲಕ್ರಮದಲ್ಲಿ ಅವರ ಬುಡಕಟ್ಟು ನಾಶವಾಯಿತೆಂದೂ ಇಂದಿನ ಬಾಸ್ಕ್‌ ಬುಡಕಟ್ಟಿನ ಜನ ಐಬೀರಿಯನರಿಂದಲೇ ಹುಟ್ಟಿದವರೆಂದೂ ತಿಳಿದುಬರುತ್ತದೆ. ಇತಿಹಾಸಪುರ್ವಕಾಲದ ಫ್ರಾನ್ಸ್‌, ಗ್ರೇಟ್ ಬ್ರಿಟನ್, ಐರ್ಲೆಂಡ್ಗಳಲ್ಲಿ ಐಬೀರಿಯನ್ ಸಂಸ್ಕೃತಿಗೆ ಸೇರಿದ ಅವಶೇಷಗಳು ದೊರಕಿವೆ. ರೋಮನ್ ಚರಿತ್ರಕಾರರ ಅಭಿಪ್ರಾಯದಂತೆ ಐಬೀರಿಯನರು ಕುಳ್ಳರು, ಕಪ್ಪು ವರ್ಣದವರು, ಸಣ್ಣ ಮುಖ ಮತ್ತು ದಪ್ಪ ಕೆಳತುಟಿ ಉಳ್ಳವರು. ಐಬೀರಿಯನ್ ಜನಾಂಗದಲ್ಲಿ ಅನೇಕ ಪ್ರಭೇದಗಳಿವೆ. ಆಲ್ಮೇರಿಯಾದಲ್ಲಿ ವಾಸಿಸುತ್ತಿದ್ದ ಬಸ್ತೆತನಿಗಳೂ ಪಶ್ಚಿಮದಲ್ಲಿದ್ದ ಟರ್ಟೆಸ್ಸಿಯನರೂ ಇವರಲ್ಲಿ ಮುಖ್ಯರಾದವರು.
ಇತಿಹಾಸ
ಪ್ರ.ಶ.ಪು. 6 ಮತ್ತು 7ನೆಯ ಶತಮಾನಗಳಲ್ಲಿ ಕೆಲ್ಟಿಕ್ ದಂಡಯಾತ್ರೆಗಳಿಗೆ ಐಬೀರಿಯನರು ಒಳಗಾದರು. ಅನಂತರ ಗ್ರೀಕರು ಇವರ ಮೇಲೆ ದಾಳಿ ನಡೆಸಿದರು. ಪ್ರ.ಶ.ಪು. 4ನೆಯ ಶತಮಾನದ ಹೊತ್ತಿಗೆ ಕಾರ್ಥೇಜಿಯನರ ಪ್ರಭಾವ ಹೆಚ್ಚಾಯಿತು. ಅನಂತರ ರೋಮನ್ ದಾಳಿಗಳಿಗೆ ಒಳಗಾಗಿ ಐಬೀರಿಯನ್ ಸಂಸ್ಕೃತಿ ನಾಶವಾಯಿತು.ಎತ್ತರವಾದ ಗೋಡೆಗಳಿಂದ ಆವೃತವಾದ ನಗರಗಳಲ್ಲಿ ಐಬೀರಿಯನರ ವಾಸ. ಟ್ಯಾರಗೋನ, ಟಾರ್ಟೇಸಸ್, ಮಸ್ಸಿಯ ಮುಂತಾದ ಕಡೆಗಳಲ್ಲಿ ಕಾಣಬರುವ ಮಹತ್ತರವಾದ ಗೋಡೆಗಳು ಐಬೀರಿಯನರ ರಾಜಕೀಯ ಭದ್ರತೆಯನ್ನೂ ಮಹತ್ತ್ವವನ್ನೂ ಸೂಚಿಸುತ್ತವೆ. ಈ ಕೋಟೆಗಳು ಕಾರ್ಥೇಜಿಯನರಿಂದ ನಾಶವಾದುವು. ವ್ಯವಸಾಯ, ಗಣಿಗಾರಿಕೆ, ಲೋಹವಿದ್ಯೆ ಮುಂತಾದವುಗಳಲ್ಲಿ ಇವರು ನಿಷ್ಣಾತರಾಗಿದ್ದರು. ಐಬೀರಿಯನರ ನಾಣ್ಯಗಳು ವಿಶೇಷವಾಗಿ ದೊರಕಿವೆ. ಪ್ರ.ಶ.ಪು. 5ನೆಯ ಶತಮಾನದ ಗ್ರೀಕ್ ನಾಣ್ಯಗಳ ಪ್ರಭಾವಗಳನ್ನು ಎತ್ತಿತೋರಿಸುವ ಇವರ ನಾಣ್ಯಗಳು ವೈವಿಧ್ಯಮಯ. ರೋಮನರ ದಂಡಯಾತ್ರೆಗಳ ಅನಂತರ ರೋಮನ್ ನಾಣ್ಯಗಳ ಪ್ರಭಾವಗಳು ವಿಶೇಷವಾದುವು. ಈ ನಾಣ್ಯಗಳ ಮುಂಬದಿಯಲ್ಲಿ ಐಬೀರಿಯನರ ಮುಖ್ಯ ನಗರಗಳ ಹೆಸರುಗಳೂ ಅಶ್ವಾರೋಹಿ ಯೋಧನ ಚಿತ್ರವೂ ಹಿಂಬದಿಯಲ್ಲಿ ರಾಜನ ತಲೆಯ ಚಿತ್ರವೂ ಇವೆ. ಇವುಗಳಲ್ಲಿರುವ ಬರೆವಣಿಗೆಯನ್ನು ಇನ್ನೂ ಪುರ್ಣವಾಗಿ ಓದಲಾಗಿಲ್ಲವೆಂದೇ ಹೇಳಬೇಕು. ಈ ಲಿಪಿ ಪಶ್ಚಿಮ ಗ್ರೀಕ್ ಮತ್ತು ಪ್ಯುನಿಕ್ ಲಿಪಿಗಳನ್ನು ವಿಶೇಷವಾಗಿ ಹೋಲುತ್ತದೆ. ಇವರ ಪ್ರಾಚೀನ ಗ್ರಂಥಗಳು ನಮಗೆ ಉಪಲಬ್ಧವಾಗಿಲ್ಲದಿದ್ದರೂ ಐಬೀರಿಯನರು ಉತ್ತಮ ಸಾಹಿತ್ಯ ಹೊಂದಿದ್ದರೆಂದು ಹೇಳಲು ಆಧಾರಗಳಿವೆ.
ಐಬೀರಿಯನ್ ಕಲೆಯ ಪರಿಪುರ್ಣತೆ
ಇವರ ಕುಂಭನಿರ್ಮಾಣದಲ್ಲಿ ಐಬೀರಿಯನ್ ಕಲೆಯ ಪರಿಪುರ್ಣತೆಯನ್ನು ಕಾಣಬಹುದು. ಇದು ಪ್ರ.ಶ.ಪು. 3ನೆಯ ಶತಮಾನದಲ್ಲಿ ಉಚ್ಛ್ರಾಯ ಸ್ಥಿತಿ ಮುಟ್ಟಿತ್ತು. ಮಡಕೆಗಳ ಮೇಲಿನ ಪ್ರಾಣಿಗಳು, ಗಿಡಮರಗಳು, ಪಕ್ಷಿಗಳು, ಮನುಷ್ಯರು ಮತ್ತು ಜ್ಯಾಮಿತಿಯ ವಿವಿಧ ಚಿಹ್ನೆಗಳ ಕೌಶಲಭರಿತ ವರ್ಣಚಿತ್ರಗಳಿವೆ. ಹೂಜಿಗಳ ಮೇಲಿನ ವರ್ಣಚಿತ್ರಗಳಂತೂ ಉತ್ತಮಮಟ್ಟದವು. ಯುದ್ಧ, ನಾಟ್ಯ, ಬೇಟೆ, ಸಂಸಾರ ಮುಂತಾದವುಗಳ ವರ್ಣಚಿತ್ರಗಳನ್ನು ಹೂಜಿಗಳ ಮೇಲೆ ಬಿಡಿಸಲಾಗಿದೆ. ಈ ಹೂಜಿಗಳ ಮೇಲೆ ಐಬೀರಿಯನ್ ಲಿಪಿಯ ಶಾಸನಗಳೂ ಇರುವುದರಿಂದ, ಇವುಗಳ ಪ್ರಾಮುಖ್ಯ ಹೆಚ್ಚು. ಕಂಚಿನ ಯುಗಕ್ಕೆ ಸೇರಿದ ಅನೇಕ ಕಂಚಿನ ಪಾತ್ರೆಗಳು ದೊರಕಿವೆ. ಅವುಗಳಲ್ಲಿ ವೈಶಿಷ್ಟ್ಯವೇನೂ ಕಾಣುವುದಿಲ್ಲ.
ಗ್ರೀಕ್ ಶಿಲ್ಪದ ಪ್ರಭಾವ
ಐಬೀರಿಯನ್ ಶಿಲ್ಪ ಗ್ರೀಕ್ ಶಿಲ್ಪದಿಂದ ಪ್ರಭಾವಿತವಾಗಿತ್ತು. ಮರ್ಸಿಯ, ಅಲ್ಬಸೆಟ್ ಮುಂತಾದ ಕಡೆಗಳಲ್ಲಿ ದೊರಕಿರುವ ಐಬೀರಿಯನರ ಶಿಲ್ಪಗಳು ಮನಮೋಹಕವಾಗಿವೆ. ಕಂಚಿನ ವಿಗ್ರಹಗಳಲ್ಲೂ ಗ್ರೀಕರ ಪ್ರಭಾವ ಎದ್ದು ಕಾಣುತ್ತದೆ. ಸ್ಪೇನಿನಲ್ಲಿ ರೋಮನರು ಪ್ರಮುಖರಾಗುವುದಕ್ಕೆ ಮುಂಚೆ ಐಬೀರಿಯನರು ಇಡೀ ಪ್ರದೇಶವನ್ನು ಆಕ್ರಮಿಸಿಕೊಂಡರು. ಅನಂತರ ಒಂದು ಶತಮಾನಕ್ಕೂ ಹೆಚ್ಚಿನ ಕಾಲ ಐಬೀರಿಯನ್ ಮತ್ತು ರೋಮನ್ ಸಂಸ್ಕೃತಿಗಳು ಒಟ್ಟಿಗೇ ಸಹಬಾಳ್ವೆ ನಡೆಸಿದುವು. ಪುರಾತನ ನೆಲೆಗಳಲ್ಲಿ ನಡೆದ ಅಗೆತಗಳಲ್ಲಿ ರೋಮನ್ ಮತ್ತು ಐಬೀರಿಯನ್ ಶೈಲಿಯ ಮಡಕೆಗಳು, ಶಿಲ್ಪಗಳು ಒಟ್ಟಿಗೆ ದೊರಕಿರುವುದು ಇದನ್ನು ಸಮರ್ಥಿಸುತ್ತದೆ. ಕಾಲಕ್ರಮದಲ್ಲಿ ಕ್ರಿಸ್ತನ ಕಾಲದ ಸುಮಾರಿಗೆ ಐಬೀರಿಯನ್ ಸಂಸ್ಕೃತಿ ನಾಶವಾಗಿ ರೋಮನ್ ಸಂಸ್ಕೃತಿಯೊಡನೆ ಮಿಳಿತವಾಗಿ ಹೋಯಿತು. 3000 ವರ್ಷ ಪ್ರವರ್ಧಮಾನ ಸ್ಥಿತಿಯಲ್ಲಿದ್ದ ಈ ಸಂಸ್ಕೃತಿ ಯುರೋಪಿನಲ್ಲಿ ಒಂದು ಹೊಸ ಸಂಸ್ಕೃತಿಗೆ ಕಾರಣವಾಯಿತು.
ಕುಡೆಕಲ್ಲು
ಸುಳ್ಯ ತಾಲೂಕಿನ ಆಲೇಟ್ಟಿ ಗ್ರಾಮದಲ್ಲಿರುವ ಕುಡೆಕಲ್ಲು ಮನೆತನದ ಈಗಿರುವ ಐನ್ಮನೆಯನ್ನು ತಿಮ್ಮಯ್ಯಮೂರ್ತಿಯವರು ಕಟ್ಟಿಸಿದರು.ಇದೊಂದು ಸಾಂಪ್ರದಾಯಿಕ ನಾಲ್ಕಂಕಣದ  ಮನೆ, ಮೊದಲಿಗೆ ಹುಲ್ಲು ಹಾಸಿನ ಮನೆಯಾಗಿತ್ತು. ಈ ಮನೆ ಎರಡು ಬಾರಿ ನವೀಕರಣಗೊಂಡಿದೆ. ೧೯೫೨ರಲ್ಲಿ ಕುಡೆಕಲ್ಲು ಮುತ್ತಣ್ಣ ಗೌಡರ ಆಡಳಿತ ಸಂದರ್ಭದಲ್ಲಿ, ಅವರ ಪರವಾಗಿ ಕುಡೆಕಲ್ಲು ರಾಮಯ್ಯ ಗೌಡರು ಹುಲ್ಲು ಹಾಸಿನ ಮಾಡನ್ನು ಮಂಗಳೂರು ಹಂಚಿನ ಚಾವಣಿಯನ್ನಾಗಿ ಪರಿವರ್ತಿಸಿದರು.
ಪುನರ್ ನಿರ್ಮಾಣ
ನಂತರ ೧೯೯೭ರಲ್ಲಿ ಅಂದಿನ ಯಜಮಾನರಾಗಿದ್ದ ದಿ। ಕೃಷ್ಣಪ್ಪ ಗೌಡ ಮತ್ತು ಆಡಳಿತದಾರರಾಗಿದ್ದ ದಿ। ದಾಸಪ್ಪ ಗೌಡರ ಅಧಿಕಾರವಧಿಯಲ್ಲಿ ಮನೆಯನ್ನು ಕೆಡವದೆ ತಾಂತ್ರಿಕ ಕೌಶಲ್ಯದಿಂದ ಹಳೆಯ ಮಣ್ಣಿನ ಗೋಡೆಗಳ ಸ್ಥಾನದಲ್ಲಿ ಹೊಸದಾಗಿ ಕಲ್ಲಿನ ಗೋಡೆಗಳ ನಿರ್ಮಾಣ ಮಾಡಲಾಯಿತು.
ದೈವಗಳು
ಕುಡೆಕಲ್ಲು ಮನೆತನದ ಮೂಲ ವ್ಯಕ್ತಿಯೆಂದು ಹೇಳಲಾಗುವ ಗೌಡಜ್ಜರ ಕಾಲದಿಂದಲೇ ‍ಐನ್ ಮನೆಯು ಧಾರ್ಮಿಕವಾಗಿ ಒಂದು ಆರಾಧನಾ ಕೇಂದ್ರವಾಗಿದೆ. ರುದ್ರಚಾಮುಂಡಿ ಈ ಮನೆತನದ ಧರ್ಮದೈವ.'ಮುಖ್ಯದೈವವಾಗಿ ವಿಷ್ಣುಮೂರ್ತಿ', ಕಾರ್ಣಿಕ ದೈವ ವಾಗಿ ಕಲ್ಲುರ್ಟಿ ಐನ್ ಮನೆಯ ಆವರಣದೊಳಗೆ ಆರಾಧನೆಗೊಳ್ಳುತ್ತಿದೆ. ಇಲ್ಲಿಯ ವಿಷ್ಣುಮೂರ್ತಿ ದೈವದ ಸ್ಥಾನವು ಕಲಾತ್ಮಕತೆಯಿಂದ ಸ್ಥಳಕ್ಕೊಂದು ಭವ್ಯತೆಯನ್ನು ತಂದಿದೆ. ಅನತಿ ದೂರದಲ್ಲಿ ಮನೆತನಕ್ಕೆ ಸೇರಿದ ಸ್ಥಳದಲ್ಲಿ ಬೈನಾಟಿ ದೈವದ ಆರಾಧನೆ ನಡೆಯುತ್ತಿದೆ. ವರ್ಷಂಪ್ರತಿ ಕಳಿಯಾಟ ಮಹೋತ್ಸವವು ಮಾರ್ಚ್ ತಿಂಗಳ ೨೪ ರಿಂದ ೨೭ರ ವರೆಗೆ ನಡೆಯುತ್ತದೆ. ಹರಕೆ ರೂಪದಲ್ಲಿರುವ ಆದಾಯವು ಐನ್ಮನೆಯ ಅಭಿವೃದ್ಧಿಗೆ ಬಹಳಷ್ಟು ಸಹಕಾರಿಯಾಗಿದೆ. ಗೌಡರ ಬಳಿ ಪದ್ದತಿಯ ಪ್ರಕಾರ ಕುಡೆಕಲ್ಲು ಕುಟುಂಬಸ್ತರು ಕಬರು ಬಳಿಯನ್ನು ಹೊಂದಿರುತ್ತಾರೆ.
ಇತಿಹಾಸ
ಕ್ರಿ.ಶ.೧೮೩೪ರಲ್ಲಿ ಕೊಡಗು ಅನೀರಿಕ್ಷಿತವಾದ ರಾಜಕೀಯ ಬದಲಾವಣೆ ಕಂಡಿತು. ವಿದ್ರೋಹಕ್ಕೊಳಗಾಗಿ ಮಡಿಕೇರಿ ಪತನವಾಗುತ್ತದೆ. ಸುಳ್ಯ, ಪುತ್ತೂರು ಪ್ರದೇಶಗಳನ್ನು ಅಂದಿನ ಕೆನರಾ ಜಿಲ್ಲೆಗೆ ಸೇರಿಸುತ್ತಾರೆ. ಭತ್ತವನ್ನು ಹಣವನ್ನಾಗಿ ಪರಿವರ್ತಿಸಿ ಕಂದಾಯ ಕಟ್ಟಬೇಕೆನ್ನುವ. ಬ್ರಿಟಿಷರ ಆರ್ಥಿಕ ನೀತಿ ಸುಳ್ಯ ಪರಿಸರದಲ್ಲಿ ಅಸಮಾಧಾನವನ್ನುಂಟು ಮಾಡುತ್ತದೆ. ಇದೆಲ್ಲದರ ಪರಿಣಾಮವಾಗಿ ಬ್ರಿಟಿಷರನ್ನು ಪ್ರತಿರೋದಿಸಿ ಕೊಡವರಸವನ್ನು ಮರು ಸ್ಥಾಪಿಸುವ ಪ್ರಯತ್ನವಾಗಿ ಬಂಡಾಯದ ಪೂರ್ವಸಿದ್ಧತೆ ಕುಡೆಕಲ್ಲು ಮನೆತನಕ್ಕೆ ಕೌಟುಂಬಿಕವಾಗಿ ಅತಿ ಹತ್ತಿರದ ಸಂಬಂಧಿ ಕೆದಂಬಾಡಿ ರಾಮ ಗೌಡನ ನಾಯಕತ್ವದಲ್ಲಿ ನಡೆಯುತ್ತದೆ.ಈ ಹೋರಟದಲ್ಲಿ ಬೆಂಬಲವಾಗಿ ಈ ಕುಡೆಕಲ್ಲು ಪುಟ್ಟ ಗೌಡ , ಕುಂಚಡ್ಕ ತಿಮ್ಮ ಭಾಗಿಯಾಗಿರುತ್ತಾರೆ.ಪುಟ್ಟ ಗೌಡ ೭ ವರ್ಷಗಳ ಸೆರೆವಾಸ ಅನುಭವಿಸುವುದಲ್ಲದೆ ಈ ಮನೆತನಕ್ಕೆ ಇದ್ದ ಮುನ್ಷಿ ಪದವಿಯನ್ನು ಕಳೆದುಕೊಳ್ಳಲು ಕಾರಣವಾದರು. ಆದರೆ ಬ್ರಿಟಿಷರ ವಿರುದ್ಧ ಸೆಟೆದು ಹೋರಾಡಿದವೀರರ ಮನೆತನ ಕುಡೇಕಲ್ಲು ಎನ್ನುವ ಪ್ರಶಂಸೆಯ ಮಾತು ಉಳಿದುಕೊಳ್ಳಲು ಪುಟ್ಟಗೌಡರು ಕಾರಣರಾದರು. ಮನೆಯ ಎಲ್ಲಾ ಆಗುಹೋಗುಗಳನ್ನು ಮನೆತನದ ಹಿರಿಯರ ನೇತೃತ್ವದಲ್ಲಿ ನಡೆಯುತ್ತದೆ.
ಉಲ್ಲೇಖಗಳು
ವರ್ಗ:ಪ್ರವಾಸಿ ತಾಣಗಳು ವರ್ಗ:ಊರಿನ ಹೆಸರು
ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 (2016)
ಸ್ಯಾಮ್ಸಂಗ್ ಅನ್ನು 1938 ರಲ್ಲಿ ಕಂಡುಹಿಡಿಯಲಾಯಿತು ಮತ್ತು ದಕ್ಷಿಣ ಕೊರಿಯಾದ ಸ್ಯಾಮ್ಸಂಗ್ ಟೌನ್ನಲ್ಲಿ ಇದರ ಪ್ರಧಾನ ಕಛೇರಿಯನ್ನು ಹೊಂದಿದೆ. ಸ್ಯಾಮ್ಸಂಗ್ ತನ್ನ ಎಲೆಕ್ಟ್ರಾನಿಕ್ ಸಾಧನಗಳಿಗೆ ವ್ಯಾಪಕವಾಗಿ ಹೆಸರುವಾಸಿಯಾಗಿದೆ, ಆದರೆ ಸ್ಯಾಮ್ಸಂಗ್ ಸುಮಾರು 80 ವ್ಯವಹಾರಗಳನ್ನು ಹೊಂದಿದೆ ಎಂದು ಕೆಲವರು ಮಾತ್ರ ತಿಳಿದಿದ್ದಾರೆ.
ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 (2016) ಸ್ಯಾಮ್ಸಂಗ್ ಎಲೆಕ್ಟ್ರಾನಿಕ್ಸ್ ನಿರ್ಮಿಸಿದ ಆಂಡ್ರಾಯ್ಡ್ ಫ್ಯಾಬ್ಲೆಟ್ ಆಗಿದೆ. ಇದನ್ನು ದಕ್ಷಿಣ ಕೊರಿಯಾದ ಟೆಲಿಕಾಂ ಸಂಸ್ಥಾಪಕ ಎಸ್.ಕೆ. ಟೆಲಿಕಾಮ್ ಅವರು ಸೆಪ್ಟೆಂಬರ್ 30, 2016 ರಂದು ಪರಿಚಯಿಸಿದರು. ಹೆಚ್ಚಿನ ಗ್ಯಾಲಕ್ಸಿ ಎ ಸರಣಿ ಸ್ಮಾರ್ಟ್ಫೋನ್ಗಳಂತೆ, ಸ್ಯಾಮ್ಸಂಗ್ನ 2015 ಫ್ಲ್ಯಾಗ್ಶಿಪ್ಗಳು, ಸ್ಯಾಮ್ಸಂಗ್ ಗ್ಯಾಲಕ್ಸಿ ಎಸ್ 6, ಸ್ಯಾಮ್ಸಂಗ್ ಗ್ಯಾಲಕ್ಸಿ ಎಸ್ 6 ಎಡ್ಜ್ ಮತ್ತು ಸ್ಯಾಮ್ಸಂಗ್ ಗ್ಯಾಲಕ್ಸಿ ನೋಟ್ 5 ಮಾದರಿಯಂತೆ ಗ್ಯಾಲಕ್ಸಿ ಎ 8 (2016) ಉತ್ತಮ ಪ್ರೊಸೆಸರ್ ನೀಡುತ್ತದೆ.
ಬಿಡುಗಡೆಯಾದ ನಂತರ, ಗ್ಯಾಲಕ್ಸಿ A8 (2016) ದಕ್ಷಿಣ ಕೊರಿಯಾದ ಮಾರುಕಟ್ಟೆಯಲ್ಲಿ ಅಕ್ಟೋಬರ್ 1, 2016 ರ ವೇಳೆಗೆ 649,000 ದಕ್ಷಿಣ ಕೊರಿಯಾದ ಓನ್ (ಸುಮಾರು 580 ಯುಎಸ್ಡಿ ಅಂದಾಜು) ದರದಲ್ಲಿ ಲಭ್ಯವಿದೆ. ಇತರ ದೇಶಗಳಲ್ಲಿ ಶೀಘ್ರದಲ್ಲೇ ಸಾಧನವನ್ನು ಬಿಡುಗಡೆ ಮಾಡುವ ನಿರೀಕ್ಷೆಯಿದೆ.
ಸ್ಯಾಮ್ಸಂಗ್ ತನ್ನ ಎ-ಸರಣಿಯನ್ನು 2016 ರ ವರ್ಷದಲ್ಲಿ ಗ್ಯಾಲಕ್ಸಿ ಎ 8 ಸ್ಮಾರ್ಟ್ಫೋನ್ನೊಂದಿಗೆ ನವೀಕರಿಸಿದೆ. ಹಿಂದಿನ ಆವೃತ್ತಿಗಳು ಫಿಂಗರ್ಪ್ರಿಂಟ್ ಸಂವೇದಕ, ಎಫ್ಹೆಚ್ಡಿ ಪ್ರದರ್ಶನ ಮತ್ತು ಅಪ್ಗ್ರೇಡ್ ಎಕ್ಸಿನೋಸ್ ಚಿಪ್ಸೆಟ್ ಮುಂತಾದ ಇತ್ತೀಚಿನ ವೈಶಿಷ್ಟ್ಯಗಳನ್ನು ಮತ್ತು ನವೀಕರಣಗಳನ್ನು ಬಳಕೆದಾರರಿಗೆ ಒದಗಿಸಲು ಮರುನಿರ್ಮಾಣ ಮಾಡಲಾಗಿದೆ. ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 2016 ಅದರ ತೀಕ್ಷ್ಣವಾದ ಸೂಪರ್ ಅಮೊಎಲ್ಇಡಿ 5.7 ಪ್ರದರ್ಶನಕ್ಕೆ ಹೆಸರುವಾಸಿಯಾಗಿದೆ. ಇದು ತೆಳು ಅಂಚಿನ ವಿನ್ಯಾಸದೊಂದಿಗೆ ಪ್ಯಾಕ್ ಆಗಿದ್ದು, ಅದರ 386 ಪಿಪಿಐ ಸಾಂದ್ರತೆಯು ಹೆಚ್ಚು ತೀಕ್ಷ್ಣವಾಗಿ ಗೋಚರಿಸುತ್ತದೆ. ಸ್ಯಾಮ್ಸಂಗ್ನ ಗ್ಯಾಲಕ್ಸಿ ಎ8 2016 ನ ಹೊಸ ಚಿಪ್ಸೆಟ್ ಎಲ್ಲಾ ಪ್ರೊಸೆಸರ್ಗಳಲ್ಲಿ ಬಳಸುತ್ತದೆ ಮತ್ತು ಪರಿಣಾಮಕಾರಿಯಾಗಿ ಕಾರ್ಯನಿರ್ವಹಿಸುತ್ತದೆ.
16ಎಂಪಿ ಮತ್ತು 5ಎಂಪಿ ಯ ಕ್ಯಾಮೆರಾ ಡ್ಯುವೋ ಕ್ರಮವಾಗಿ ಸ್ಮಾರ್ಟ್ಫೋನ್ ನ ಹಿಂದೆ ಮತ್ತು ಮುಂದೆ ನೆಲೆಸಿದೆ ಮತ್ತು ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 ಹಿಂಬದಿಯ ಕ್ಯಾಮರಾವು ಒಐಎಸ್, ಎಚ್ಡಿಆರ್ ಮತ್ತು ಪನೋರಮಾದ ವೈಶಿಷ್ಟ್ಯಗಳೊಂದಿಗೆ ಫ್ಲಾಶ್ ಸಹಾಯ ಮಾಡುತ್ತದೆ ಆದರೆ ಮುಂದೆ ವೈಡ್ ಕೋನ ಮಸೂರವನ್ನು ಮಾತ್ರ ಹೊಂದಿದೆ. 2016 ರಲ್ಲಿ ಸ್ಯಾಮ್ಸಂಗ್  ಎ 8 ನಲ್ಲಿ ಎರಡೂ ಕ್ಯಾಮೆರಾಗಳ ವೀಡಿಯೋಗ್ರಫಿ ಹೊಸ ಮತ್ತು ಅದ್ಭುತ ಗ್ಯಾಲಕ್ಸಿ ಎಚ್ಡಿ ಗುಣಮಟ್ಟವನ್ನು ಹೊಂದಿದೆ ಮತ್ತು ಪ್ರಯಾಣದಲ್ಲಿರುವಾಗ ಸೆರೆಹಿಡಿಯಲ್ಪಟ್ಟ ಹೈ ಡೆಫಿನಿಷನ್ ವೀಡಿಯೊಗಳನ್ನು ವರ್ಧಿಸಲು ಫೋನ್ನೊಂದರಲ್ಲಿ ಸಹ ಒಂದು ಮಹಾನ್ ಸಂಪಾದಕ ಹುದುಗಿದೆ. ಇತ್ತೀಚಿನ ಆಂಡ್ರಾಯ್ಡ್ ಮಾರ್ಷ್ಮ್ಯಾಲೋ ಅನುಭವವು ಹೊಸ ಸ್ಯಾಮ್ಸಂಗ್ ಎ 8 2016 ಅನ್ನು ಸುಲಭವಾಗಿ ಟಚ್ ವಿಝ್ ಯುಐ ಯೊಂದಿಗೆ ಸುಲಭವಾಗಿ ಸಂಚರಣೆ ಮತ್ತು ಮುಂದುವರಿದ ಕಸ್ಟಮ್ ವೈಶಿಷ್ಟ್ಯಗಳೊಂದಿಗೆ ಬಳಕೆದಾರರಿಗೆ ನೀಡುತ್ತದೆ.
3 ಜಿಬಿ ರಾಮ್ ಎಲ್ಲಾ ಸಂವಹನಗಳನ್ನು ನಿರ್ವಹಿಸುತ್ತದೆ ಮತ್ತು ಅಪ್ಲಿಕೇಶನ್ ಗಾತ್ರ ಮತ್ತು ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 2016 ರ ಭಾರೀ ಜಿಪಿಯು ಲೆಕ್ಕಿಸದೆ ಮೃದುವಾದ ಕಾರ್ಯಾಚರಣೆಗಳನ್ನು ಒದಗಿಸುತ್ತದೆ, ಇದು ಮೂರು ವೇಗದ ಆಯಾಮದ ಗ್ರಾಫಿಕ್ಸ್ ಅನ್ನು ಹೆಚ್ಚು ವೇಗವಾಗಿ ವೇಗದಲ್ಲಿ ನೀಡುತ್ತದೆ. ಎನ್ಎಫ್ಸಿ, ಬ್ಲೂಟೂತ್ ವೈ-ಫೈ ಮಾಡ್ಯೂಲ್ಗಳು ಮತ್ತು ಮೈಕ್ರೋ ಯುಎಸ್ಬಿ ಪೋರ್ಟ್ ಅನ್ನು ಉತ್ತಮ ಗ್ಯಾಲಕ್ಸಿ ಎ 8 2016 ಸ್ಮಾರ್ಟ್ಫೋನ್ನ ಬಳಕೆದಾರರಿಗೆ ವರ್ಧಿತ ಸಂಪರ್ಕ ಸೂಟ್ನೊಂದಿಗೆ ಒದಗಿಸಲು ಅಪ್ಗ್ರೇಡ್ ಮಾಡಲಾಗಿದೆ. ಎಎನ್ ಟಿ + ಬೆಂಬಲವು ಬಳಕೆದಾರರಿಗೆ ಫಿಟ್ನೆಸ್ ನವೀಕರಣಗಳನ್ನು ಒದಗಿಸಲು ಫೋನ್ನಲ್ಲಿಯೇ ಇರುತ್ತದೆ. 32 ಜಿಬಿ ಶೇಖರಣಾ ಸಾಮರ್ಥ್ಯವು ಬಳಕೆದಾರರು ಡೇಟಾವನ್ನು ಉಳಿಸಲು ಮತ್ತು ಅಗತ್ಯವಿದ್ದಲ್ಲಿ, ಎ 8 2016 ರ ದ್ವಿತೀಯ ಸಿಮ್ ಸ್ಲಾಟ್ ಅನ್ನು ಮೈಕ್ರೊ ಎಸ್ಡಿ ವಿಸ್ತರಣೆ ಸ್ಲಾಟ್ ಆಗಿ ಬಳಸಬಹುದು.
ಯಂತ್ರಾಂಶ
ಸ್ಮಾರ್ಟ್ಫೋನ್ ಎಕ್ಸ್ನೊಸ್ 7420 ಎಸ್ ಒಸಿ ಅನ್ನು 4 ಎಆರ್ ಎಂ ಕಾರ್ಟೆಕ್ಸ್-ಎ57 ಅನ್ನು ಹೊಂದಿದೆ ಮತ್ತು 4 ಕಾರ್ಟೆಕ್ಸ್- ಎ 53 ಮಾಲಿ- ಟಿ760ಎಂಪಿ8 ಜಿಪಿಯು ಮತ್ತು 3 ಜಿಬಿ ರಾಮ್ ಮತ್ತು 32 ಜಿಬಿ ಆಂತರಿಕ ಸಂಗ್ರಹದಿಂದ ಬೆಂಬಲಿತವಾಗಿದೆ, ಇದು ಮೈಕ್ರೋ ಎಸ್ಡಿ ಸ್ಲಾಟ್ ಮೂಲಕ 256 ಜಿಬಿಗೆ ವಿಸ್ತರಿಸಬಲ್ಲದು, ಇದನ್ನು ಎರಡನೇ ನ್ಯಾನೊ-ಸಿಮ್ಗೆ (ಅಂತರರಾಷ್ಟ್ರೀಯ ಆವೃತ್ತಿಯಲ್ಲಿ) ಬಳಸಬಹುದು. ಈ ಸಾಧನವು ಅದರ ಪೂರ್ವವರ್ತಿಯಾದಂತಹ ತೆಗೆಯಬಹುದಾದ ಬ್ಯಾಟರಿವನ್ನು ಉಳಿಸಿಕೊಳ್ಳುತ್ತದೆ, ಅಡಾಪ್ಟಿವ್ ಫಾಸ್ಟ್ ಚಾರ್ಜಿಂಗ್ ತಂತ್ರಜ್ಞಾನದೊಂದಿಗೆ 3500 ಎಮ್ ಎಎಚ್ ನಲ್ಲಿ ರೇಟ್ ಮಾಡಿದೆ. ಗ್ಯಾಲಕ್ಸಿ ಎ 8 (2016) ಸ್ಯಾಮ್ಸಂಗ್ ಪೇ ಜೊತೆಗೆ ಎನ್ಎಫ್ಸಿ ಮತ್ತು ಎಮ್ಎಸ್ಟಿ ಸಂವಹನ ತಂತ್ರಜ್ಞಾನಗಳಿಗೆ ಫಿಂಗರ್ಪ್ರಿಂಟ್ ಸ್ಕ್ಯಾನರ್ ಮತ್ತು ಬೆಂಬಲವನ್ನು ಹೊಂದಿದೆ.
ವಿನ್ಯಾಸ
ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 (2016) ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 ಮಾದರಿಯಂತೆ ಪೂರ್ಣ ಲೋಹದ ದೇಹವನ್ನು ಹೊಂದಿದೆ, ಗ್ಯಾಲಕ್ಸಿ ಎ 8 (2016) ಸ್ಯಾಮ್ಸಂಗ್ ಗ್ಯಾಲಕ್ಸಿ ನೋಟ್ 7 ಗೆ ಹೋಲಿಸಿದರೆ ದೊಡ್ಡ 5.7-ಇಂಚಿನ ಡಿಸ್ಪ್ಲೇ ಹೊಂದಿದೆ, ಆದರೆ ಫುಲ್ ಎಚ್ಡಿ ಸೂಪರ್ ಅಮೋ ಎಲ್ ಇಡಿ ಅನ್ನು ಬಳಸುತ್ತದೆ. ಗ್ಯಾಲಕ್ಸಿ ಎ8 (2016) ನ ಮುಂಭಾಗದ ಪ್ರದರ್ಶನವನ್ನು ಕಾರ್ನಿಂಗ್ ಗೊರಿಲ್ಲಾ ಗ್ಲಾಸ್ 4 ರಿಂದ ರಕ್ಷಿಸಲಾಗಿದೆ.
ತಂತ್ರಾಂಶ
ಸ್ಯಾಮ್ಸಂಗ್ ಗ್ಯಾಲಕ್ಸಿ ಎ 8 (2016) ಆಂಡ್ರಾಯ್ಡ್ 6.0.1 ಮಾರ್ಷ್ಮ್ಯಾಲೋವನ್ನು ಗ್ಯಾಲಕ್ಸಿ ನೋಟ್ 7 ಪರಿಚಯಿಸಿದ ಗ್ರೇಸ್ ಯುಎಕ್ಸ್ ಇಂಟರ್ಫೇಸ್ನೊಂದಿಗೆ ನಡೆಸುತ್ತದೆ. ಹೊಸದಾದ "ಆಲ್ವೇಸ್ ಆನ್ ಡಿಸ್ಪ್ಲೇ" ಕಾರ್ಯಾಚರಣೆಯು ಒಂದು ಗಡಿಯಾರ, ಕ್ಯಾಲೆಂಡರ್ ಮತ್ತು ಸಾಧನವು ಸ್ಟ್ಯಾಂಡ್ಬೈನಲ್ಲಿರುವಾಗ ತೆರೆಯ ಮೇಲೆ ಪ್ರಕಟಣೆಗಳನ್ನು ಪ್ರದರ್ಶಿಸುತ್ತದೆ, ಸ್ಯಾಮ್ಸಂಗ್ ಗ್ಯಾಲಕ್ಸಿ ಎಸ್ 7, ಎಸ್ 7 ಎಡ್ಜ್ನಂತೆಯೇ.
ವಿಮರ್ಶೆ
ಗ್ಯಾಲಕ್ಸಿಫೈಲ್ಗ್ರಿವಿ 22 ಮೇ 2017
ಕ್ರೇಪಿ 1024x768 ಸ್ಕ್ರೀನ್ ಭಯಾನಕ ಕಾಣುತ್ತದೆ ಮತ್ತು ಆಟಗಳಿಗೆ ನಿಜವಾಗಿಯೂ ಕೆಟ್ಟ ಸಿಪಿಯುವಾಗಿದೆ, ನಾನು ಸ್ವಲ್ಪ ಬೇಡಿಕೆ  ಮೇಲೆ ನಿಜವಾಗಿಯೂ ಕಡಿಮೆ ಎಫ್ಪಿಎಸ್ ಪಡೆದೆನು.
ಉಲ್ಲೇಖಗಳು
ವರ್ಗ:ತಂತ್ರಜ್ಞಾನ
೧೦೨ ನೆಕ್ಕಿಲಡಿ
೧೦೨ ನೆಕ್ಕಿಲಡಿ ಕರ್ನಾಟಕ, ಭಾರತ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನಲ್ಲಿ ಇದೆ.
ನೋಡಿರಿ
- ದಕ್ಷಿಣ ಕನ್ನಡ - ಕರ್ನಾಟಕ ಜಿಲ್ಲೆಗಳು
ಉಲ್ಲೆಖ
http://www.indiamapped.in/map-of-karnataka/dakshina-kannada/puttur/102-nekkilady
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಅಹೋಯ್ ಅಷ್ಟಮಿ
thumb| ಅಹೋಯ್ ಮಾತಾಗೆ ಪ್ರಾರ್ಥನೆಗಳು ಅಹೋಯ್ ಅಷ್ಟಮಿ ಎಂಬುದು ಹಿಂದೂ ಹಬ್ಬವಾಗಿದ್ದು, ದೀಪಾವಳಿಗೆ ಸುಮಾರು 8 ದಿನಗಳ ಮೊದಲು ಕೃಷ್ಣ ಪಕ್ಷ ಅಷ್ಟಮಿಯಂದು ಆಚರಿಸಲಾಗುತ್ತದೆ. ಉತ್ತರ ಭಾರತದಲ್ಲಿ ಅನುಸರಿಸುವ ಪೂರ್ಣಿಮಂತ್ ಕ್ಯಾಲೆಂಡರ್ ಪ್ರಕಾರ, ಇದು ಕಾರ್ತಿಕ ಮಾಸದಲ್ಲಿ ಬರುತ್ತದೆ ಮತ್ತು ಗುಜರಾತ್, ಮಹಾರಾಷ್ಟ್ರ ಮತ್ತು ಇತರ ದಕ್ಷಿಣದ ರಾಜ್ಯಗಳಲ್ಲಿ ಅನುಸರಿಸುವ ಅಮಂತ ಕ್ಯಾಲೆಂಡರ್ ಪ್ರಕಾರ, ಇದು ಅಶ್ವಿನ್ ಮಾಸದಲ್ಲಿ ಬರುತ್ತದೆ. ಆದಾಗ್ಯೂ, ಇದು ಕೇವಲ ತಿಂಗಳ ಹೆಸರೇ ಭಿನ್ನವಾಗಿರುತ್ತದೆ ಮತ್ತು ಅಹೋಯಿ ಅಷ್ಟಮಿಯ ಉಪವಾಸವನ್ನು ಅದೇ ದಿನ ಮಾಡಲಾಗುತ್ತದೆ.
ಅಹೋಯಿ ಅಷ್ಟಮಿಯಂದು ಉಪವಾಸ ಮತ್ತು ಪೂಜೆಯನ್ನು ಮಾತಾ ಅಹೋಯ್ ಅಥವಾ ಅಹೋಯ್ ದೇವಿಗೆ ಸಮರ್ಪಿಸಲಾಗಿದೆ. ಆಕೆಯು ತಮ್ಮ ಮಕ್ಕಳ ಯೋಗಕ್ಷೇಮ ಮತ್ತು ದೀರ್ಘಾಯುಷ್ಯಕ್ಕಾಗಿ ತಾಯಂದಿರಿಂದ ಪೂಜಿಸುತ್ತಾರೆ. ಈ ದಿನವನ್ನು ಅಹೋಯ್ ಆಥೆ ಎಂದೂ ಕರೆಯುತ್ತಾರೆ ಏಕೆಂದರೆ ಅಹೋಯ್ ಅಷ್ಟಮಿಯ ಉಪವಾಸವನ್ನು ಚಂದ್ರಮಾಸದ ಎಂಟನೇ ದಿನವಾದ ಅಷ್ಟಮಿ ತಿಥಿಯಲ್ಲಿ ಮಾಡಲಾಗುತ್ತದೆ. ಅಹೋಯ್ ಮಾತೆ ಬೇರೆ ಯಾರೂ ಅಲ್ಲ, ಲಕ್ಷ್ಮಿ ದೇವಿ.
ಆಚರಣೆಗಳು
ಉಪವಾಸದ ದಿನದಂದು, ಬೆಳಿಗ್ಗೆ ಸ್ನಾನ ಮಾಡಿದ ನಂತರ ಮಹಿಳೆಯರು ತಮ್ಮ ಮಕ್ಕಳ ಯೋಗಕ್ಷೇಮಕ್ಕಾಗಿ ಉಪವಾಸವನ್ನು ಆಚರಿಸಲು ಸಂಕಲ್ಪ್ ಎಂಬ ಪ್ರತಿಜ್ಞೆಯನ್ನು ತೆಗೆದುಕೊಳ್ಳುತ್ತಾರೆ. ಸಂಕಲ್ಪದ ಸಮಯದಲ್ಲಿ ಉಪವಾಸವು ಯಾವುದೇ ಆಹಾರ ಅಥವಾ ನೀರು ಇಲ್ಲದೆ ಇರುತ್ತಾರೆ ಮತ್ತು ಅವರ ಕುಟುಂಬದ ಸಂಪ್ರದಾಯದ ಪ್ರಕಾರ ನಕ್ಷತ್ರಗಳು ಅಥವಾ ಚಂದ್ರನನ್ನು ನೋಡಿದ ನಂತರ ಉಪವಾಸವನ್ನು ಮುರಿಯಲಾಗುತ್ತದೆ.
ನಂತರ, ಪೂಜಾ ಸ್ಥಳವನ್ನು ಪವಿತ್ರ ನೀರಿನಿಂದ ಪವಿತ್ರಗೊಳಿಸಲಾಗುತ್ತದೆ ಮತ್ತು ಅಲ್ಪಾನಾವನ್ನು ಎಳೆಯಲಾಗುತ್ತದೆ. ನೆಲದ ಮೇಲೆ ಅಥವಾ ಮರದ ಮಲದ ಮೇಲೆ ಗೋಧಿಯನ್ನು ಹರಡಿದ ನಂತರ, ಒಂದು ನೀರು ತುಂಬಿದ ಕಲಶವನ್ನು (ಮಡಕೆ) ಪೂಜಾ ಸ್ಥಳದಲ್ಲಿ ಇಡಲಾಗುತ್ತದೆ. ಕಲಶದ ಬಾಯಿಯನ್ನು ಮಣ್ಣಿನ ಮುಚ್ಚಳದಿಂದ ಮುಚ್ಚಲಾಗುತ್ತದೆ.
ಒಂದು ಸಣ್ಣ ಮಣ್ಣಿನ ಮಡಕೆ, ಮೇಲಾಗಿ ಕರ್ವಾವನ್ನು ಕಲಶದ ಮೇಲ್ಭಾಗದಲ್ಲಿ ಇರಿಸಲಾಗುತ್ತದೆ. ಕರ್ವಾವನ್ನು ನೀರಿನಿಂದ ತುಂಬಿಸಲಾಗುತ್ತದೆ ಮತ್ತು ಅದರ ಮುಚ್ಚಳದಿಂದ ಮುಚ್ಚಲಾಗುತ್ತದೆ. ಕರ್ವಾದ ನಳಿಕೆಯು ಹುಲ್ಲಿನ ಚಿಗುರುಗಳಿಂದ ಮುಚ್ಚಲ್ಪಟ್ಟಿದೆ. ಸಾಮಾನ್ಯವಾಗಿ ಬಳಸುವ ಚಿಗುರನ್ನು ಸರೈ ಸೀಂಕಾ ಎಂದು ಕರೆಯಲಾಗುತ್ತದೆ, ಇದು ಒಂದು ರೀತಿಯ ವಿಲೋ. ಹುಲ್ಲಿನ ಏಳು ಚಿಗುರುಗಳನ್ನು ಅಹೋಯ್ ಮಾತಾ ಮತ್ತು ಸಿಂಹಕ್ಕೆ ಅರ್ಪಿಸಲಾಗುತ್ತದೆ. ಸರಾಯಿ ಚಿಗುರು ಹಬ್ಬದ ಸಂದರ್ಭದಲ್ಲಿ ವಿಶೇಷವಾಗಿ ಭಾರತದ ಸಣ್ಣ ಪಟ್ಟಣಗಳಲ್ಲಿ ಮಾರಾಟವಾಗುತ್ತದೆ. ಹುಲ್ಲಿನ ಚಿಗುರುಗಳು ಲಭ್ಯವಿಲ್ಲದಿದ್ದರೆ ಹತ್ತಿ ಮೊಗ್ಗುಗಳನ್ನು ಬಳಸುವರು.
ಪೂಜೆಯಲ್ಲಿ ಬಳಸುವ ಆಹಾರ ಪದಾರ್ಥಗಳಲ್ಲಿ 8 ಪುರಿ, 8 ಪುವಾ ಮತ್ತು ಹಲ್ವಾ ಸೇರಿವೆ. ಈ ಆಹಾರ ಪದಾರ್ಥಗಳನ್ನು ಬ್ರಾಹ್ಮಣನಿಗೆ ಸ್ವಲ್ಪ ಹಣದ ಜೊತೆಗೆ ನೀಡಲಾಗುತ್ತದೆ.
ಮೂಲ ಕಥೆ
ಈ ಆಚರಣೆಗೆ ಸಂಬಂಧಿಸಿದ ಅನೇಕ ಕಥೆಗಳಿವೆ ಮತ್ತು ಅವುಗಳಲ್ಲಿ ಒಂದನ್ನು ಆಚರಣೆಯ ಭಾಗವಾಗಿ ಪೂಜೆ ಮಾಡಿದ ನಂತರ ಹೇಳಲಾಗುತ್ತದೆ.
ಒಂದಾನೊಂದು ಕಾಲದಲ್ಲಿ ಒಬ್ಬ ಲೇವಾದೇವಿಗಾರನಿಗೆ ಏಳು ಗಂಡು ಮಕ್ಕಳಿದ್ದರು. ಕಾರ್ತಿಕ ಮಾಸದ ಒಂದು ದಿನ, ದೀಪಾವಳಿ ಹಬ್ಬಕ್ಕೆ ಕೆಲವೇ ದಿನಗಳ ಮೊದಲು, ಲೇವಾದೇವಿಗಾರನ ಹೆಂಡತಿ ದೀಪಾವಳಿ ಆಚರಣೆಗಾಗಿ ತನ್ನ ಮನೆಯನ್ನು ದುರಸ್ತಿ ಮಾಡಲು ಮತ್ತು ಅಲಂಕರಿಸಲು ನಿರ್ಧರಿಸಿದಳು. ತನ್ನ ಮನೆಯನ್ನು ನವೀಕರಿಸಲು, ಅವಳು ಸ್ವಲ್ಪ ಮಣ್ಣು ತರಲು ಕಾಡಿಗೆ ಹೋಗಲು ನಿರ್ಧರಿಸಿದಳು. ಕಾಡಿನಲ್ಲಿ ಮಣ್ಣನ್ನು ಅಗೆಯುವಾಗ, ಅವಳು ಆಕಸ್ಮಿಕವಾಗಿ ಸಿಂಹದ ಮರಿಯನ್ನು ಮಣ್ಣನ್ನು ಅಗೆಯುತ್ತಿದ್ದ ಸನಿಕೆಯಿಂದ ಕೊಲ್ಲುತ್ತಾಳೆ. ನಂತರ ಪ್ರಾಣಿಯು ಅವಳನ್ನು ಇದೇ ರೀತಿಯ ಅದೃಷ್ಟಕ್ಕೆ ಶಪಿಸುತ್ತದೆ ಮತ್ತು ಒಂದು ವರ್ಷದೊಳಗೆ ಅವಳ ಎಲ್ಲಾ 7 ಮಕ್ಕಳು ಸಾಯುತ್ತಾರೆ.
ಅವರು ದೈವಿಕ ಆಜ್ಞೆಯನ್ನು ಅನುಸರಿಸುತ್ತಾರೆ. ಅಷ್ಟಮಿಯ ದಿನ ಬಂದಾಗ, ಹೆಂಡತಿಯು ಯುವ ಸಿಂಹದ ಮುಖವನ್ನು ಎಳೆದುಕೊಂಡು ಉಪವಾಸವನ್ನು ಆಚರಿಸುತ್ತಾಳೆ ಮತ್ತು ಅಹೋಯಿ ದೇವಿ ಉಪವಾಸವನ್ನು ಮಾಡಿದಳು. ತಾನು ಮಾಡಿದ ಪಾಪಕ್ಕೆ ಪ್ರಾಮಾಣಿಕವಾಗಿ ಪಶ್ಚಾತ್ತಾಪ ಪಟ್ಟಳು. ಅಹೋಯಿ ದೇವಿಯು ಅವಳ ಭಕ್ತಿ ಮತ್ತು ಪ್ರಾಮಾಣಿಕತೆಗೆ ಸಂತೋಷಪಟ್ಟಳು ಮತ್ತು ಅವಳ ಮುಂದೆ ಕಾಣಿಸಿಕೊಂಡಳು ಮತ್ತು ಅವಳಿಗೆ ಫಲವತ್ತತೆಯ ವರವನ್ನು ನೀಡಿದಳು.
ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಹಬ್ಬಗಳು ವರ್ಗ:ಹಬ್ಬಗಳು
ಉರೈಯೂರು
thumb ಉರೈಯೂರು ತಮಿಳುನಾಡಿನ ಮುಖ್ಯ ನಗರಗಳಲ್ಲಿ ಒಂದು. ತಿರುಚಿರಪಳ್ಳಿಯ ಎಲ್ಲೆಯೊಳಗೆ ಕಾವೇರಿ ನದಿಯ ದಕ್ಷಿಣ ದಡದಲ್ಲಿದೆ. ಕ್ರಿಸ್ತ ಶಕೆಯ ಮೊದಲ ಹಲವು ಶತಮಾನಗಳಲ್ಲಿ ಚೋಳರ ರಾಜಧಾನಿಯಾಗಿತ್ತು. ಉರಯೂರು, ಉರಗಪುರ, ಉರಂದೈ, ಕೋಳಿಯೂರು ಮುಂತಾದ ಹೆಸರುಗಳಿದ್ದುವೆಂದು ಪುರಾತನ ತಮಿಳು ಸಾಹಿತ್ಯದಿಂದ ತಿಳಿದು ಬರುತ್ತದೆ. ಕಾವೇರಿ ನದಿಯ ಪ್ರವಾಹದಿಂದ ಹಾಳಾದ ಈ ನಗರ ಕ್ರಿ.ಶ. ೫ನೆಯ ಶತಮಾನದ ಸುಮಾರಿನಲ್ಲಿ ಪುನರ್‍ನಿರ್ಮಿತವಾಯಿತು. ೬, ೭ನೆಯ ಶತಮಾನಗಳಲ್ಲಿ ಪಲ್ಲವರ ಅಧೀನರಾಗಿದ್ದ ಚೋಳರ ಮುಖ್ಯ ಪಟ್ಟಣವಾಗಿತ್ತು. ೮ನೆಯ ಶತಮಾನದಲ್ಲಿ ಪಾಂಡ್ಯರಿಂದ ಪುನಃ ನಾಶವಾಯಿತು. ಮತ್ತೆ ಮಧ್ಯಯುಗೀನ ಚೋಳ ಸಾಮ್ರಾಜ್ಯದ ಪ್ರಾಬಲ್ಯ ಪಡೆಯಿತು. ೧೩೧೦ರಲ್ಲಿ ಉರೈಯೂರಿನ ಸಮೀಪದ ಪ್ರದೇಶಗಳನ್ನು ಅಲ್ಲಾವುದ್ದೀನನ ಸರದಾರ ಮಲಿಕ್ ಕಾಫರ್ ಗೆದ್ದುಕೊಂಡ.
ಉಲ್ಲೇಖಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಸಿತಾರ್
ಸಿತಾರ್ ಹಿಂದುಸ್ತಾನಿ ಮತ್ತು ಭಾರತೀಯ ಶಾಸ್ತ್ರೀಯ ಸಂಗೀತದಲ್ಲಿ ಉಪಯೋಗಿಸಲ್ಪಡುವ ಒಂದು ತಂತಿ ವಾದ್ಯ. ಇದು ವೀಣೆಯನ್ನು ಹಿಂದೂಸ್ತಾನಿ ಶೈಲಿಗೆ ಅಳವಡಿಸಿಕೊಂಡಾಗ ಮಾರ್ಪಾಡು ಮಾಡಲ್ಪಟ್ಟ ವಾದ್ಯ. ಇದು ಒಂದು ಪುರಾತನ ಭಾರತೀಯ ವಾದ್ಯ. ತನ್ನ ಮೊಘಲ್ ಪೋಷಕರ ಸಂಗೀತದ ಅಭಿರುಚಿಯನ್ನು ಪಾಲಿಸಲು ಮೊಘಲ್ ಸಾಮ್ರಾಜ್ಯದ ಸಂಗೀತಗಾರ ಈ ವಾದ್ಯವನ್ನು ಬದಲಾಯಿಸಿದನು. ನಂತರ ಅದನ್ನು ಪರ್ಷಿಯನ್ ವಾದ್ಯ ಸಿತಾರ್ (ಮೂರು ತಂತಿಗಳು ಎಂಬ ಅರ್ಥ) ಎಂಬ ಹೆಸರನ್ನು ಇಟ್ಟನು.
ಪ್ರಸಿದ್ಧ ಕಲಾವಿದರು
ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ಸಂಗೀತ ವಾದ್ಯಗಳು
ಅರಂತೊಡು ಗ್ರಾಮ
ಅರ೦ತೊಡು ಗ್ರಾಮ ಮ೦ಗಳೂರು-ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ ಸುಳ್ಯದಿ೦ದ ೧೦ ಕೀ.ಮೀ ದೂರದಲ್ಲಿ ಈ ಗ್ರಾಮವಿದೆ ಪೂ‌ರ್ವ  ಪಶ್ಚಿಮವಾಗಿ ಹರಿಯುತ್ತಿರುವ ಪಯಸ್ವಿನಿ ನದಿಯ ಉತ್ತರ ದಡೆಯಿ೦ದ ಉದ್ದಕ್ಕೆ ಪೂಮಲೆಯಿ೦ದ ಕಿಲಾರು ಮಲೆಯವರೆಗೆ ಹರಡಿಕೊ೦ಡಿದ್ದು ಗ್ರಾಮದ ಬಹುಭಾಗ ಅರಣ‍್ಯವಾಗೀದೆ ,ಗ್ರಾಮದೊಳಗೆ ಅಡ್ದವಾಗಿ ಉತ್ತರ ದಕ್ಷಿಣವಾಗಿ ಹರಿಯುವ ಬಲ್ನಾಡು ಹೋಳೆಯ ಇಕ್ಕೆಲಗಳಲ್ಲಿ ಕೃಷಿ ಪ್ರದೇಶ, ವಾಸ ಕ್ಷೇತ್ರಗಳೀವೆ.ಗುಡ್ಲ,ದೇರಾಜೆ,ಬನ,ಪೂಮಲೆಯ,ಇಳಿಜಾರುಗಳಲ್ಲೂ ಅಡ್ತಲೆ,ಕಿರ್ಲಾಯ,ಜೋಡಿಪಣೆ,ಕಿಲಾರ್ಮಲೆ ರಕ್ಷಿತರಾಣ್ಯದೊಳಗೂ ಹುದುಗಿಕೊಂಡತಿವೆ.ಈ ಸ್ಥಳಕ್ಕೆ ಅರಂತೋಡು ಎಂದು ಸ್ಥಳಬರಲು ಕಾರಣ,ಈ ಸ್ಥಳವು ಆರುತೋಡುಗಳಿಂದ ಆವೃತವಾಗಿದ್ದು ಆದ್ದರಿಂದ ಈ ಸ್ಥಳಕ್ಕೆ ಅರಂತೋಡು ಎಂದು ಹೆಸರು ಬಂತು. ಅರಂತೋಡು ಗ್ರಾಮಕೇಂದ್ರವೂ ಹೌದು,ಹೆದ್ದಾರಿಯಲ್ಲಿ ಇರುವಕಾರಣ ಇಲ್ಲಿಂದ ವಾಹನ ಸೌಕರ್ಯ ಸಾಕಷ್ಟಿದೆ,ಗ್ರಾಮದೊಳಗೆ ಎಲ್ಲಾ ಕಡೆ ಬಸ್ ಮಾರ್ಗಗಳಿಲ್ಲ, ಮುಖ್ಯಪೇಟೆಯ ಹೊರತಾಗಿ ಎಲ್ಲಾ ಹಳ್ಳಿಗಳು ಗುಡ್ಡಗಾಡು ಪ್ರದೇಶದಲ್ಲಿವೆ,ಮರ್ಕಂಜ,ಎಲಿಮಲೆ ಮತ್ತು ತೊಡಿಕಾನ ಮಾರ್ಗಗಳನ್ನು ಹೊರತುಪಡಿಸಿ ಉಳಿದವು ಮಣ್ಣಿನರಸ್ತೆಗಳು. ಪದವಿಶಿಕ್ಷಣ ಮತ್ತು ಹೆಚ್ಚಿನ ವ್ಯಾಸಂಗಕ್ಕಾಗಿ,ಕೋರ್ಟು,ಕಚೇರಿ,ವ್ಯಾಪಾರ ವಹಿವಾಟುಗಳಿಗಾಗಿ ಸುಳ್ಯ ನಗರವನ್ನೇ ಅವಲಂಬಿಸಿಕೊಡಿದ್ದಾರೆ, ಕೃಷಿಕರು ತಮ್ಮ ಉತ್ಪನ್ನಗಳನ್ನು ಮಾರಾಟಮಾಡಲು, ಔಷಧಿ ಆಸ್ಪತ್ರೆಗಳಿಗಾಗಿ ಸುಳ್ಯಕ್ಕೆ ಹೋಗಿಬರುತ್ತಾರೆ.ಎಕ್ಸ್ ಪ್ರೆಸ್ ಬಸ್ಸುಗಳು ಅರಂತೋಡಿನಲ್ಲಿ ನಿಲ್ಲಿಸುವುದಿಲ್ಲ.ಅರಂತೋಡು ಇಂದು ಬಹಳ ಬೆಳೆದು ನಿಂತಿದೆ. ಕಳೆದೆರಡು ದಶಕಗಳಲ್ಲಿ ಅನೇಕ ರೀತಿಯ ನಾಗರಿಕ ಸೌಲಭ್ಯಗಳನ್ನು ಇಲ್ಲಿ ವ್ಯವಸ್ಥೆಗೊಳಿಸಲಾಗಿರುವುದು. ಅರಂತೋಡಿನ ಬಹಳಷ‍್ಟು ಮಂದಿ ಹೊರಗಡೆ ನೌಕರಿಯಲ್ಲಿದ್ದಾರೆ. ಹೆದ್ದಾರಿಯಲ್ಲಿರುವ ಕಾರಣ ನಗರ ಕೇಂದ್ರಗಳಿಗೆ ತೆರೆದುಕೊಳ್ಲುವುದು ಸುಲಭವಾಗಿದೆ. ಅರಂತೋಡು ಶೈಕ್ಷಣಿಕವಾಗ ಮುಂದಿದೆ.
ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಅವಲೋಕನ
ಅವಲೋಕನ ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
ಮೈಥಿಲಿ ಶರಣ್ ಗುಪ್ತ
ಮೈಥಿಲಿ ಶರಣ್ ಗುಪ್ತರವರು (೧೮೮೬ ಆಗಸ್ಟ್ ೩-೧೯೬೪ ಡಿಸೆಂಬರ್ ೧೨) ಪ್ರಮುಖ ಆಧುನಿಕ ಹಿಂದಿ ಕವಿಗಳಲ್ಲೊಬ್ಬರು. ಖಾರಿ ಬೊಲಿ ಎಂಬ ಸಾಮಾನ್ಯ ಆಡುಭಾಷೆಯಲ್ಲಿ ಕವನಗಳನ್ನು ಬರೆಯುವದರಲ್ಲಿ ಮೊದಲಿಗರಾದರು. ಇವರ ಸಮಯದಲ್ಲಿ ಹಿಂದಿ ಭಾಷೆಯ ಕೃತಿ, ಕವನಗಳು ಹೆಚ್ಚು ಜನಪ್ರಿಯವಾಗಿತ್ತು. ಇಂತಹ ಪರಿಸ್ಥಿತಿಯಲ್ಲಿ ಹಿಂದಿ ಬರವಣಿಗೆಯಲ್ಲಿ ಬಳಸುತ್ತಿದ್ದ ಬ್ರಜಾಭಾಷಾ ಅಡುಭಾಷೆಯ ವಿರುದ್ಧ ಕಾರಿ ಬೊಲಿ ಶೈಲಿಯನ್ನು ಬಳಸಿದ ಮೊದಲ ವ್ಯಕ್ತಿಯಾದರು. ಆಧುನಿಕ ಹಿಂದಿ ಸಾಹಿತ್ಯದ ಲೋಕದಲ್ಲಿ ಮೈಥಿಲಿ ಶರಣ್ ಗುಪ್ತ್‌ರ ಹೆಸರು ಚಿರಪರಿಚಿತ. ಮೈಥಿಲಿ ಶರಣ್ ಗುಪ್ತರವರು ರಾಷ್ಟ್ರಕವಿಯು ಹೌದು. ಗುಪ್ತರಿಗೆ ದೇಶದ ಬಗ್ಗೆ ಹೆಚ್ಚು ಕಾಳಜಿ ಇತ್ತು. ಆದ್ದರಿಂದ ಅವರು ಹೆಚ್ಚಾಗಿ ದೇಶಭಕ್ತಿಗೀತೆಗಳು ಮತ್ತು ರಾಷ್ಟ್ರಿಯತೆ ಬಗ್ಗೆ ಕವಿತೆಗಳನ್ನು ಬರೆಯುತ್ತಿದ್ದರು. ಭಾರತದ ಮೂರನೇಯ(ಆಗಿನ ಎರಡನೆಯ) ದೊಡ್ಡ ನಾಗರಿಕ ಗೌರವವಾದ ಪದ್ಮಭೂಷಣವನ್ನು ಅವರಿಗೆ ನೀಡಲಾಗಿದೆ.
ಆರಂಭಿಕ ಜೇವನ
ಗುಪ್ತರು ದಿವಾನ್ ಶತ್ರುಘ್ನ ಸಿಂಗ್ (ಬುಂದೇಲ್ಖಂಡಿ ರಾಯಲ್)ರ ಗುರು. ಇವರನ್ನು ಬುಂದೇಲ್ಖಂಡ್ ಕೇಸರಿ ಮತ್ತು ಬುಂದೇಲ್ಖಂಡ್ ಗಾಂಧಿ ಎಂದು ಕರೆಯಲಾಗುತ್ತದೆ.
ಸಾಹಿತ್ಯ ಕೃತಿಗಳು
ಇವರು ತಮ್ಮ ಹನ್ನೆರಡನೆಯ ವಯಸ್ಸಿನಲ್ಲಿ ಕವಿತೆಗಳನ್ನು ಬರೆಯಲು ಆರಂಭಿಸಿದರು. ಇವರು ಸರಸ್ವತಿ ಸೇರಿದಂತೆ ವಿವಿಧ ಪತ್ರಿಕೆಗಳಲ್ಲಿ ಕವಿತೆಗಳನ್ನು ಬರೆಯುವ ಮೂಲಕ ಹಿಂದಿ ಸಾಹಿತ್ಯಕ್ಕೆ ಕಾಲಿಟ್ಟರು. ೧೯೨೦ರಲ್ಲಿ ತಮ್ಮ ಮೊದಲ ಪ್ರಮುಖ ಕವನ ರಂಗ್ ಮೇನ್ ಭಂಗ್ವನ್ನು ಇಂಡಿಯನ್ ಪ್ರೆಸ್‌‌ರವರು ಪ್ರಕಟಿಸಿದರು. ಆದ್ದರಿಂದ ೧೯೧೦ರಲ್ಲಿ ಮೈಥಿಲಿ ಶರಣ್ ಗುಪ್ತ ಜನಸಾಮಾನ್ಯರ ನಡುವೆ ತನ್ನ ಮೊದಲ ಯಶಸ್ಸಿನ ರುಚಿಯನ್ನು ಕಂಡರು. ಭಾರತ್ ಭಾರತಿ, ತನ್ನ ರಾಷ್ಟ್ರವಾದಿ ಕವಿತೆ ಭರತಖಂಡಕ್ಕೆ ಸ್ವತಂತ್ರಕ್ಕಾಗಿ ಹೋರಾಡುತ್ತಿದ್ದವರ ನಡುವೆ ಜನಪ್ರಿಯವಾಯಿತು. ಅವರ ಕವಿತೆಗಳು ಮತ್ತು ನಾಟಕಗಳ ಹೆಚ್ಚಿನ ಕಥಾವಸ್ತುವು ಪೌರಾಣಿಕ ಗ್ರಂಥಗಳಾದ ರಾಮಾಯಣ ಹಾಗು ಮಹಾಭಾರತ, ಬೌದ್ಧ ಕಥೆಗಳು ಮತ್ತು ಧಾರ್ಮಿಕ ವ್ಯಕ್ತಿಗಳ ಆಧಾರಿತವಾಗಿದ್ದವು 'ಬ್ರಜ್' ಕಲೆಯಲ್ಲಿ ತಮ್ಮದೇ ಆದ ಸ್ವಂತ ರಚನೆಗಳನ್ನು ಮಾಡಿ ಪ್ರಸಿಧ್ದಿ ಪಡೆದಿದ್ದಾರೆ. ಇವರ ಪ್ರಸಿದ್ಧ ಕೃತಿ 'ಸಾಕೇತ್'ರಾಮಾಯಣದ ಲಕ್ಷ್ಮಣನ ಪತ್ನಿಯಾದ ಊರ್ಮಿಳಾ ಪಾತ್ರವನ್ನು ವಿವರಿಸುತ್ತದೆ ಮತ್ತು 'ಯಶೋಧರ' ಎಂಬ ಕವನವು ಗೌತಮ ಬುದ್ಧನ ಹೆಂಡತಿ ಯಶೋಧರೆಯ ಬಗ್ಗೆ ವಿವರಿಸುತ್ತದೆ.ಇವರಿಗೆ ಆಧುನಿಕ ಮತ್ತು ಪ್ರಾಚೀನ ಸಮಾಜದ ಬಗ್ಗೆ ತುಂಬ ಆಸಕ್ತಿ ಇತ್ತು. ಆದ್ದರಿಂದ ಆಧುನಿಕ ಮತ್ತು ಪ್ರಾಚೀನ ಸಮಾಜದ ಬಗ್ಗೆ ಕೃತಿಗಳನ್ನು ಕೂಡ ಬರೆದಿದ್ದಾರೆ.ತಮ್ಮ ಕವಿತೆಗಳ ಮೂಲಕ ಜನಜಾಗೃತಿ ಮೂಡಿಸುತ್ತಿದ್ದಾರೆ.ಮಹಾತ್ಮ ಗಾಂಧಿಯವರ ನಂತರ ಕ್ರಾಂತಿಕಾರಿ ಸಿದ್ಧಂತಗಳ ಬಗ್ಗೆ ಅರಿವಿದ್ದವರು. ದೇಶಭಕ್ತಿ, ಸೋದರತ್ವ, ಗಾಂಧಿಯನ್ ಫಿಲಾಸಫಿ, ಮಾನವೀಯತೆ, ಅನುಕಂಪ, ಮತ್ತು ಸಹಾನುಭೊತಿ ಇವರ ಕವಿತೆಗಳಲ್ಲಿ ವ್ಯಕ್ತವಾಗಿರುತ್ತವೆ. ಇವರು ಮೊದಲು ಶಿಕ್ಷಣದ ಕಡೆ ಆಸಕ್ತಿ ಮತ್ತು ಕಾಳಜಿ ತೋರಿಸುತ್ತಿದ್ದರು. ಇವರಿಗೆ ತನ್ನ ಸುತ್ತಮುತ್ತಲಿನ ಜನರನ್ನು ಸಂತೋಷದಿಂದ ನೋಡುವುದು ಗುರಿಯಾಗಿತ್ತು. ಶುದ್ಧತೆ, ನೈತಿಕತೆ ಮತ್ತು ಸಾಂಪ್ರದಾಯಿಕ ಮಾನವ ಸಂಬಂಧಗಳ ರಕ್ಷಣೆ ಬಗ್ಗೆ 'ಪಂಚವಟಿ', 'ಜಯರ್ದ್ತ ವಧೆ,' 'ಯಶೋಧರ' ಮತ್ತು 'ಸಾಕೇತ್' ಕೃತಿಗಳು ತಿಳಿಸುತ್ತವೆ. ಗುಪ್ತರವರ "ಸಾಕೇತ್" ಇತಿಹಾಸದಲ್ಲೇ ಮೈಲುಗೈ. ಆದರೆ'ಭಾರತ ಭಾರತಿ' ಮೈಥಿಲಿಯವರ ಖ್ಯಾತ ಕೆಲಸವೆಂದು ಪರಿಗಣಿಸಲಾಗಿದೆ.
प्राण न पागल हो तुम यों, पृथ्वी पर वह प्रेम कहाँ ..
मोहमयी छलना भर है, भटको न अहो अब और यहाँ ..
ऊपर को निरखो अब तो बस मिलता है चिरमेल वहाँ ..
ಮೈಥಿಲಿರವರ ಯಶೋದರಾ.
ಅನುವಾದಗಳು
ಗುಪ್ತರವರು ಕೂಡ ಇತರ ಭಾಷೆಯ ಪ್ರಮುಖ ಕೃತಿಗಳನ್ನು ಹಿಂದಿ ಭಾಷೆಗೆ ಅನುವಾದ ಮಾಡಿದ್ದಾರೆ.ಉಮರ್ ಖಯ್ಯಾಮ್‌‌‌ರವರ 'ರೊಬ್ಯಾಯತ್'ಮತ್ತು 'ಸ್ವಪ್ನವಾಸವದತ್ತ' ಎಂಬ ಸಂಸ್ಕೃತದ ನಾಟಕವನ್ನು ಅನುವಾದಿಸಿದ್ದಾರೆ.
ಸಾರ್ವಜನಿಕ ಕಛೇರಿ
೧೮೪೭ರಲ್ಲಿ ಭಾರತ ಸ್ವಾತಂತ್ರದ ನಂತರ, ಗುಪ್ತರವರು ೧೫ ವರ್ಷಗಳ ಕಾಲ ರಾಜ್ಯಸಭೆಯಲ್ಲಿ ಗೌರವ ಸದಸ್ಯರಾಗಿ ಕೆಲಸ ಮಾಡಿದರು. ೧೯೬೫ರಲ್ಲಿ ತಮ್ಮ ಸಾವಿನ ತನಕ ರಾಜ್ಯಸಭೆಯ ಸದಸ್ಯರಾಗಿ ಸೇವೆಸಲ್ಲಿಸಿದರು. ಅವರಿಗೆ ೧೯೫೪ರಲ್ಲಿ ಪದ್ಮಭೂಷಣ ಪ್ರಶಸ್ತಿ ಲಭಿಸಿತ್ತು. ರಾಜಕೀಯದಲ್ಲಿ ಮೈಥಿಲಿ ಶರಣ್ ಗುಪ್ತ ಉದ್ಯೋಗಾವಕಾಶದ ಸ್ವಾತಂತ್ರ್ಯ ನಂತರ ಭಾರತದ ರಾಜಕಾರಣದಲ್ಲಿ ಸಂಕ್ಷಿಪ್ತ ವೃತ್ತಿಜೀವನವು ಹೊಂದಿತು. ಭಾರತ ಆಗಸ್ಟ್ ೧೯೪೭ರಲ್ಲಿ ಸ್ವಾತಂತ್ರ್ಯ ತನ್ನದಾಗಿಸಿಕೊಂಡ ಕೂಡಲೇ ಮೈಥಿಲಿ ಶರಣ್ ಗುಪ್ತ ಭಾರತದ ಸಂಸತ್ತಿನಲ್ಲಿ ರಾಜ್ಯಸಭೆಯ ಗೌರವ ಸದಸ್ಯರಾಗಿ ನೇಮಕಗೊಂಡರು. ರಾಜ್ಯಸಭೆಯಲ್ಲಿದ್ದ ನಿಗದಿತ ಸಮಯದಲ್ಲಿಯೂ ಮೈಥಿಲಿ ಶರಣ್ ಗುಪ್ತರು ಬರವಣಿಗೆಯನ್ನು ನಿಲ್ಲಿಸಲಿಲ್ಲ. ವಾಸ್ತವವಾಗಿ ಅವರು ಸಂಸತ್ತಿನ ಮೇಲ್ಮನೆಯಲ್ಲಿ ತಮ್ಮ ಅಭಿಪ್ರಾಯಗಳನ್ನು ಹೇಳುವ ಸಂದರ್ಭದಲ್ಲಿ ತನ್ನ ಕಾವ್ಯಗಳಿಂದ ಸಾಲುಗಳುನ್ನು ಬಳಸುತ್ತಿದ್ದರು. ಸ್ವಾತಂತ್ರಕ್ಕಾಗಿ ಹೋರಾಡಿ ಆನೇಕ ಬಾರಿ ಜೈಲಿಗೆ ಸಹ ಹೋದವರು. ಮಹಾತ್ಮ ಗಾಂಧಿ, ರಾಜೇಂದ್ರ ಪ್ರಸಾದ್, ನೆಹರೂ ಮತ್ತು ವಿನೋಬಾ ಭಾವೆ ಜೊತೆಗಿನ ಇವರ ಸಂಪರ್ಕದ ಹಾದಿ ಪ್ರಾಯೋಗಿಕವಾಗಿತ್ತು ಮತ್ತು ಚಳುವಳಿಗಳಿಗೆ ಬೆಂಬಲಿಗರಾದರು. ಗಾಂಧಿಯ ಕಾವ್ಯಾತ್ಮಕ ಗ್ರಂಥಗಳನ್ನು ಓದುವಾ ಮೂಲಕ ‍ಮೈಥಿಲಿಯವರಿಗೆ ದೇಶಭಕ್ತಿ ಹೆಚ್ಚಾಯಿತು. ಇವರು ಇತರ ಕವಿಗಳಿಗಿಂತ ಭಿನ್ನವಾಗಿ ಆಲೋಚಿಸುತ್ತಿದ್ದರು ಮತ್ತು ಕವಿತೆಗಳನ್ನು ಕೂಡ ಭಿನ್ನವಾಗಿ ಬರೆಯುತ್ತಿದ್ದರು. ಆದ್ದರಿಂದ ಇವರಿಗೆ ಸಾಮಾಜದಲ್ಲಿ ವಿಶೇಷ ಸ್ಥಾನಮಾನವಿತ್ತು.
ಕ್ರಿಯೇಟಿವ್ ಶೈಲಿ
ಮೈಥಿಲಿಯವರ ಕೃತಿಗಳು, ಕವನಗಳು ಹೆಚ್ಚಾಗಿ ದೇಶಭಕ್ತಿಯ ಸಂದೇಶಗಳನ್ನು ಕೂಡಿರುವಂತಹದ್ದು. ಇವರು ಪ್ರಾಸಬದ್ದತೆ ಇಲ್ಲದ ಕೃತಿಗಳನ್ನು ಬರೆಯುವದರಲ್ಲಿ ಪ್ರಸಿಧ್ದರು. ಇವರ 'ಖಾಡಿ ಬೊಲಿ' ಕಾವ್ಯದಲ್ಲಿ ಪ್ರಾಸಬದ್ದತೆ ಇಲ್ಲದ ದ್ವಿಪದಗಳು ಹೊಂದಿವೆ. ಗುಪ್ತರವರು ಧಾರ್ಮಿಕ ವ್ಯಕ್ತಿಯು ಹೌದು. ಇವರ ಕೃತಿಗಳಲ್ಲಿ ಅದು ಕಂಡುಬರುತ್ತದೆ ಏಕೆಂದರೆ ಇವರು ಕೃತಿಗಳಲ್ಲಿ ಹೆಚ್ಚಾಗಿ ಧಾರ್ಮಿಕತೆ ಮತ್ತು ಪೌರಣಿಕತೆ ಬಗ್ಗೆ ಬರೆಯುತ್ತಿದ್ದರು. ಇವರು ಸಂಸ್ಕೃತಿಯ ಗಾಯಕರೂ ಹೌದು.
ಪ್ರಶಸ್ತಿಗಳು
ಇವರಿಗೆ ಮುಂತಾದ ಪ್ರಶಸ್ತಿಗಳನ್ನು ಭಾರತ ಸರ್ಕಾರ ಹಾಗೂ ಉತ್ತರಪ್ರದೇಶ ಸರ್ಕಾರವು ಕೊಟ್ಟು ಗೌರವಿಸಿದೆ.
ಮೈಥಿಲಿ ಶರಣ್ ಗುಪ್ತರವರು 1964 ಡಿಸೆಂಬರ್ 12 ರಂದು ನಿಧನರಾದರು.
ಉಲ್ಲೇಖಗಳು
<References />
ಹೊರಗಿನ ಕೊಂಡಿಗಳು
ವರ್ಗ:ಉತ್ತರ ಪ್ರದೇಶ ವರ್ಗ:ಕವಿಗಳು ವರ್ಗ:ರಾಷ್ಟ್ರಕವಿ ಪ್ರಶಸ್ತಿ ಪುರಸ್ಕೃತರು ವರ್ಗ:ಅನುವಾದಕರು ವರ್ಗ:ನಾಟಕಕಾರರು ವರ್ಗ:ರಾಜಕಾರಣಿಗಳು ವರ್ಗ:ಲೇಖಕರು ವರ್ಗ:ರಾಜ್ಯಸಭೆ ಸದಸ್ಯರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎ ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಕಪಿಲವಾಯಿ ಲಿಂಗಮೂರ್ತಿ
ಕಪಿಲವಾಯಿ ಲಿಂಗಮೂರ್ತಿ (తెలుగు:కపిలవాయి లింగమూర్తి) ಭಾರತದ ಹೆಸರಾಂತ ತೆಲುಗು ಕವಿ ಮತ್ತು ಬರಹಗಾರರು. ಅವರು (೩೧ ಮಾರ್ಚ್ ೧೯೨೮) ತೆಲಂಗಾಣದ ಮಹಬೂಬ್ ನಗರ ಜಿಲ್ಲೆಯಲ್ಲಿ ಜನಿಸಿದರು. ಅವರ ಪೋಷಕರು ಮಾಣಿಕ್ಯಮ್ಮ ಮತ್ತು ಕಪಿಲವಾಯಿ ವೆಂಕಟಾಚಲಂ. ೩ ವರ್ಷದವನಿದ್ದಾಗ ಅವರ ತಂದೆ ವೆಂಕಟಾಚಲಂ ಮರಣ ಹೊಂದಿದರು. ಅವರು ನಂತರ ತಮ್ಮ ತಾಯಿಯ ಕಡೆಯ ಚಿಕ್ಕಪ್ಪನ ಮನೆಗೆ ತೆರಳಿದರು. ಅವರು ಅಚಂಪೆಟ್ ಬಳಿ ಅಮ್ರಬಾದ್ನಲ್ಲಿ ತನ್ನ ಮಾವ ಛೆಪೂರು ಪೆದ್ದಲಕ್ಶ್ಮಯ್ಯರವರಿಂದ ಪ್ರೇರೇಪಿತರಾದರು. ೧೯೪೪ರಲ್ಲಿ, ಅವರು ಚಿಂತಪತ್ಲ ಮೀನಾಕ್ಶಮ್ಮರವರನ್ನು ವಿವಾಹವಾದರು. ಅವರು ನಾಗರ ಕರ್ನೂಲ್ ಊರಿನ ಕಡೆಯವರಾಗಿದ್ದರು. .
ಓದು ಮತ್ತು ವೃತ್ತಿ
ಅವರು ಎಂ.ಎ. ಪದವಿಯನ್ನು ಒಸ್ಮಾನಿಯಾ ವಿಶ್ವವಿದ್ಯಾಲಯದಿಂದ ಪಡೆದರು. ಅವರು ತೆಲುಗು ಸಾಹಿತ್ಯದಲ್ಲಿ ಎಂ.ಎ ಪದವಿಯನ್ನು ಪಡೆದುಕೊಂಡಿದ್ದಾರೆ. ಅವರು ವೃತ್ತಿಯಲ್ಲಿ ಶಿಕ್ಷಕ ಮತ್ತು ಪ್ರೊಫೆಸರ್ ಆಗಿದ್ದರು. ಅವರು ೧೧ ಜುಲೈ ೧೯೫೪ ರಂದು ನಾಗರ ಕರ್ನೂಲ್ ರಾಷ್ಟ್ರೀಯ ಪ್ರೌಢಶಾಲೆಯಲ್ಲಿ ಶಿಕ್ಷಕರಾಗಿ ಸೇರಿದರು ಮತ್ತು ನಂತರ MOL (ಮಾಸ್ಟರ್ ಓರಿಯಂಟಲ್ ಲರ್ನಿಂಗ್ ) ತರಬೇತಿ ಪಡೆದರು .ಆಗಸ್ಟ್ ೧೯, ೧೯೭೨ ರಂದು ಇತಿಹಾಸ ಉಪನ್ಯಾಸಕನಾಗಿ ಪಲೇಮ್‍ನಲ್ಲಿ, ಶ್ರೀ ವೆಂಕಟೇಶ್ವರ ಓರಿಯಂಟಲ್ ಕಾಲೇಜ್ ಸೇರಿದರು. ನಂತರ ಅವರು ೨೮ ಫೆಬ್ರವರಿ ೧೯೮೩ ರಂದು ನಿವೃತ್ತಿ ಪಡೆದರು.
ಸಾಹಿತ್ಯ
ಕಪಿಲವಾಯಿ ಒಬ್ಬ ಪ್ರಮುಖ ಸಾಹಿತಿ, ದಣಿವರಿಯದ ಸಂಶೋಧಕ ಮತ್ತು ಪರಿಪೂರ್ಣ ಕವಿ. ಡಾ.ಲಿಂಗಮೂರ್ತಿ ತೆಲುಗು ಕಾವ್ಯ ಮತ್ತು ತೆಲುಗು ಗದ್ಯ ಎರಡರಲ್ಲೂ ಪಾರಂಗತರಾಗಿದ್ದಾರೆ. ಅವರು ತೆಲುಗು ಸಾಹಿತ್ಯಕ್ಕೆ ೧೦೦ ಕ್ಕೂ ಹೆಚ್ಚು ಪುಸ್ತಕಗಳನ್ನು ಬರೆದಿದ್ದಾರೆ. ಅವರ ಕೆಲವು ಪ್ರಮುಖ ಪುಸ್ತಕಗಳು:
ಉಮಾಮಹೇಶ್ವರ ವಿಭೂತಿ (೭) ಶ್ರೀಶೈಲಂ ಉತ್ತರ ಗೇಟ್ವೇ (ಶ್ರೀಶೈಲಂ ಮಲ್ಲಿಕಾರ್ಜುನ ಸ್ವಾಮಿ ಎಂಬ ೧೨ ಜ್ಯೋತಿರ್ಲಿಂಗಗಳಲ್ಲಿ, ಒಂದು ಹೊಂದಿದೆ ಮತ್ತು ದೇವತೆ ಭ್ರಮರಾಂಬಾ ದೇವಿ ರೂಪದಲ್ಲಿ, ಹದಿನೆಂಟು ಶಕ್ತಿ ಪೀಠಗಳಲ್ಲಿ ಹೊಂದಿದೆ) ಎಂದು ಪರಿಗಣಿಸಲಾಗುತ್ತದೆ. ಉಮಾಮಹೇಶ್ವರ ವಿಭೂತಿ ಇತಿಹಾಸ ಕಪಿಲವಾಯಿ ಬರೆದಿದ್ದಾರೆ. ಉಮಮಹೆಶ್ವರಂ (ಮಹಬೂಬನಗರ/ ರಾಯಚೂರು / ಹೈದರಾಬಾದ್ ನಿಂದ ಶ್ರೀಶೈಲಂ ದಾರಿಯಲ್ಲಿ) ಜಿಲ್ಲೆಯ ನಲ್ಲಮಲ ಪರ್ವತ ಪ್ರದೇಶದಲ್ಲಿದೆ. ಶ್ರೀಶೈಲಂ ಪ್ರಾವಸಕ್ಕೆ ಹೊದಾಗ,ಉಮಮಹೆಸಶ್ವರಂ ಭೆಟಿ ಇಲ್ಲದೆ ಅಪೂರ್ಣಾ ಎಂದು ನಂಬಲಾಗಿದೆ.
ಪ್ರಶಸ್ತಿಗಳು
ಅವರಿಗೆ ಆಗಸ್ಟ್ ೨೦೧೪ ರಲ್ಲಿ ತೆಲುಗು ವಿಶ್ವವಿದ್ಯಾಲಯ-ಹೈದರಾಬಾದ್ ಗೌರವ ಡಾಕ್ಟರೇಟ್ ನೀಡಿತು.
ಕಪಿಲವಾಯಿ ಸಾಹಿತ್ಯದ ಮೇಲೆ ಆರು ಸಂಶೋಧನಾ ವಿದ್ವಾಂಸರು ಸಂಶೋಧನೆ ಮಾಡಿ ವಿವಿಧ ವಿಶ್ವವಿದ್ಯಾಲಯಗಳಿಂದ ಡಾಕ್ಟರೇಟ್ ಪಡೆದರು, (ಒಸ್ಮಾನಿಯಾ ವಿಶ್ವವಿದ್ಯಾಲಯದ, ತೆಲುಗು ವಿಶ್ವವಿದ್ಯಾಲಯ ಹೈದರಾಬಾದ್, ಮಧುರೈ ವಿಶ್ವವಿದ್ಯಾಲಯ ಮತ್ತು ಶ್ರೀ ವೆಂಕಟೇಶ್ವರ ವಿಶ್ವವಿದ್ಯಾಲಯ-ತಿರುಪತಿ).
ಉಲ್ಲೇಖಗಳು
ವರ್ಗ:ತೆಲುಗು ಭಾಷೆಯ ಕವಿ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವೀಕ್ಷಣೆ
ವೀಕ್ಷಣೆಯು ಒಂದು ಪ್ರಾಥಮಿಕ ಮೂಲದಿಂದ ಮಾಹಿತಿಯ ಸಕ್ರಿಯ ಅರ್ಜನೆ. ಜೀವಿಗಳಲ್ಲಿ, ವೀಕ್ಷಣೆಯು ಇಂದ್ರಿಯಗಳನ್ನು ಬಳಸಿಕೊಳ್ಳುತ್ತದೆ. ವಿಜ್ಞಾನದಲ್ಲಿ, ವೀಕ್ಷಣೆಯು ಉಪಕರಣಗಳ ಬಳಕೆಯ ಮೂಲಕ ದತ್ತದ ದಾಖಲಿಸುವಿಕೆಯನ್ನೂ ಒಳಗೊಳ್ಳಬಹುದು. ವೀಕ್ಷಣೆಗಳು ಗುಣಾತ್ಮಕವಾಗಿರಬಹುದು, ಅಂದರೆ, ಒಂದು ಗುಣಲಕ್ಷಣದ ಉಪಸ್ಥಿತಿ ಅಥವಾ ಅನುಪಸ್ಥಿತಿಯನ್ನು ಮಾತ್ರ ಗಮನಿಸಲಾಗುತ್ತದೆ, ಅಥವಾ ಗಮನಿಸಲಾದ ವಿದ್ಯಮಾನಕ್ಕೆ ಎಣಿಕೆ ಅಥವಾ ಮಾಪನದ ಮೂಲಕ ಒಂದು ಸಾಂಖ್ಯಿಕ ಮೌಲ್ಯವನ್ನು ಲಗತ್ತಿಸಿದರೆ ಪರಿಮಾಣಾತ್ಮಕವಾಗಿರಬಹುದು.
ವೈಜ್ಞಾನಿಕ ವಿಧಾನಕ್ಕೆ ಊಹನಗಳನ್ನು ಸೂತ್ರೀಕರಿಸಲು ಮತ್ತು ಪರೀಕ್ಷಿಸಲು ಪ್ರಕೃತಿಯ ವೀಕ್ಷಣೆಗಳು ಬೇಕಾಗುತ್ತದೆ. ಅದು ಈ ಕ್ರಮಗಳನ್ನು ಒಳಗೊಳ್ಳುತ್ತದೆ:
ವೈಜ್ಞಾನಿಕ ವಿಧಾನದ ಎರಡನೇ ಮತ್ತು ಐದನೇ ಕ್ರಮಗಳಲ್ಲಿ ವೀಕ್ಷಣೆಗಳು ಪಾತ್ರವಹಿಸುತ್ತವೆ. ಆದರೆ ಪುನರುತ್ಪಾದ್ಯತೆಯ ಅಗತ್ಯಕ್ಕೆ ಭಿನ್ನ ವೀಕ್ಷಕರ ವೀಕ್ಷಣೆಗಳು ಹೋಲಿಸಬಲ್ಲಂತಾಗಿರುವುದು ಬೇಕಾಗುತ್ತದೆ. ಮಾನವ ಇಂದ್ರಿಯ ಅನಿಸಿಕೆಗಳು ವ್ಯಕ್ತಿನಿಷ್ಠ ಮತ್ತು ಪರಿಣಾಮಾತ್ಮಕವಾಗಿರುತ್ತವೆ, ಹಾಗಾಗಿ ಅವನ್ನು ದಾಖಲಿಸುವುದು ಮತ್ತು ಹೋಲಿಸುವುದು ಕಷ್ಟಕರ. ಭಿನ್ನ ಸಮಯಗಳು ಮತ್ತು ಸ್ಥಳಗಳಲ್ಲಿ ಭಿನ್ನ ಜನರಿಂದ ಮಾಡಲ್ಪಟ್ಟ ವೀಕ್ಷಣೆಗಳ ದಾಖಲಿಸುವಿಕೆ ಮತ್ತು ಹೋಲಿಕೆಗೆ ಅವಕಾಶ ಮಾಡಿಕೊಡಲು ಮಾಪನದ ಬಳಕೆ ಅಭಿವೃದ್ಧಿಗೊಂಡಿತು.
ಉಲ್ಲೇಖಗಳು
ವರ್ಗ:ಜ್ಞಾನದ ಮೂಲಗಳು
ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ
ಭಾರತೀಯ ಚಿತ್ರರಂಗದ ನೂರು ವರ್ಷಗಳ ಭವ್ಯ ಚರಿತ್ರೆಯನ್ನು ಮೆಲುಕು ಹಾಕುವುದರೊಂದಿಗೆ ಗುರುವಾರ ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ, ಡಿಸೆಂಬರ್ ೨೦,೨೦೧೨ರಂದು ಆರಂಭವಾಯಿತು.
ಪುಸ್ತಕ ಮತ್ತು ಡಿವಿಡಿ ಬಿಡುಗಡೆ
ವಾರ್ತಾ ಇಲಾಖೆ ಪ್ರಕಟಿಸಿರುವ ಕನ್ನಡ ಸಿನಿಮಾ ಬೆಳ್ಳಿ ಬಿಂಬ ಪುಸ್ತಕ ಹಾಗೂ ನಿರ್ದೇಶಕಿ ಮಾಯಾರಾವ್ ಅವರ ಕನ್ನಡ ಜೀವಸ್ವರ ಡಿವಿಡಿಗಳನ್ನು ಬಿಡುಗಡೆ ಮಾಡಲಾಯಿತು. ಕರ್ನಾಟಕ ಚಲನಚಿತ್ರ ಅಕಾಡೆಮಿ ಅಧ್ಯಕ್ಷೆ ತಾರಾ ಅನೂರಾಧ ಸ್ವಾಗತಿಸಿದರು. ಸಂಘಟನಾ ಸಮಿತಿ ಅಧ್ಯಕ್ಷರೂ ಆದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ಕಾರ್ಯದರ್ಶಿ ಬಿ. ಬಸವರಾಜು ಪ್ರಾಸ್ತಾವಿಕ ನುಡಿಗಳನ್ನಾಡಿದರು. ಮೇಯರ್ ಡಿ. ವೆಂಕಟೇಶಮೂರ್ತಿ, ಶಾಸಕ ದಿನೇಶ್ ಗುಂಡೂರಾವ್, ಭಾರತೀಯ ಚಲನಚಿತ್ರ ಒಕ್ಕೂಟದ ಉಪಾಧ್ಯಕ್ಷ ಎ.ಆರ್. ರಾಜು, ಚಲನಚಿತ್ರ ಕಲಾವಿದರ ಸಂಘದ ಕಾರ್ಯದರ್ಶಿ ರಾಕ್‌ಲೈನ್ ವೆಂಕಟೇಶ್ ಮತ್ತಿತರರು ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದರು.
ಬಾಹ್ಯಕೊಂಡಿಗಳು
ವರ್ಗ:ಚಲನಚಿತ್ರೋತ್ಸವಗಳು
DK (ಚಲನಚಿತ್ರ)
DK ಎಂಬುದು 2015 ರ ಕನ್ನಡ ವಿಡಂಬನಾತ್ಮಕ ಚಲನಚಿತ್ರವಾಗಿದ್ದು, ವಿಜಯ್ ಕಂಪಲಿ ನಿರ್ದೇಶಿಸಿದ್ದಾರೆ, (ಅವರನ್ನು ಈ ಹಿಂದೆ ಉದಯ ಪ್ರಕಾಶ್ ಎಂದು ಕರೆಯಲಾಗುತ್ತಿತ್ತು, ಇವರು ಈ ಮೊದಲು ಕಳ್ಳ ಮಲ್ಲ ಸುಳ್ಳ ಮತ್ತು ಆಟೋ ರಾಜ ನಿರ್ದೇಶಿಸಿದ್ದಾರೆ). ನಟಿ ರಕ್ಷಿತಾ ನಿರ್ಮಾಣದ ಈ ಚಿತ್ರದಲ್ಲಿ ಪ್ರೇಮ್ ಮತ್ತು ಚೈತ್ರಾ ಚಂದ್ರನಾಥ್ ನಟಿಸಿದ್ದಾರೆ. ನಟಿ ಸನ್ನಿ ಲಿಯೋನ್ ವಿಶೇಷ ಐಟಂ ಸಾಂಗ್ ಸೇಸಮ್ಮನಲ್ಲಿ ಕಾಣಿಸಿಕೊಂಡಿದ್ದಾರೆ, ಇದು ಅವರ ಕನ್ನಡ ಚಲನಚಿತ್ರಕ್ಕೆ ಪದಾರ್ಪಣೆಯಾಗಿದೆ. ಚಿತ್ರದ ಸಂಗೀತವನ್ನು ಅರ್ಜುನ್ ಜನ್ಯ ಅವರು ಸಂಯೋಜಿಸಿದ್ದಾರೆ ಮತ್ತು 7.1 ಸರೌಂಡ್ ಸೌಂಡ್ ಅನ್ನು ಒಳಗೊಂಡಿರುವ ಮೊದಲ ಕನ್ನಡ ಚಲನಚಿತ್ರವಾಗಿದೆ. ಚಿತ್ರವು 13 ಫೆಬ್ರವರಿ 2015 ರಂದು ಕರ್ನಾಟಕದಾದ್ಯಂತ ತೆರೆಕಂಡಿತು.
ಕಥಾವಸ್ತು
ಬುದ್ದಿವಂತ ಡಿಕೆ ಮತ್ತು ರಾಜಕಾರಣಿಯ ಮಗಳು ಸುಬ್ಬಲಕ್ಷ್ಮಿ ಜೀವನದಲ್ಲಿ ಎಂದೂ ತೊಟ್ಟ ಪಣವನ್ನು ಸೋಲದ ಪ್ರತಿಸ್ಪರ್ಧಿಗಳು. ಆದರೆ ಶೀಘ್ರದಲ್ಲೇ ಅವರ ದ್ವೇಷವು ಪ್ರಣಯವಾಗಿ ಬದಲಾಗುತ್ತದೆ.
ಪಾತ್ರವರ್ಗ
ನಿರ್ದೇಶಕ ಉದಯ ಪ್ರಕಾಶ್ ಈ ಸಾಹಸವನ್ನು ಪ್ರಾರಂಭಿಸುವ ಮೊದಲು ವಿಜಯ್ ಕಂಪಲಿ ಎಂದು ಹೆಸರುಬದಲಾವಣೆ ಮಾಡಿದರು. ಈ ವಿಡಂಬನಾತ್ಮಕ ಹಾಸ್ಯದಲ್ಲಿ ನಟಿಸಲು ಅವರು ನಿರ್ದೇಶಕ-ನಟ ಪ್ರೇಮ್ ಅವರನ್ನು ಸಂಪರ್ಕಿಸಿದರು. ಈ ಚಿತ್ರವು ಕರ್ನಾಟಕದ ರಾಜಕಾರಣಿ ಡಿ ಕೆ ಶಿವಕುಮಾರ್ ಅವರ ನಿಜ ಜೀವನವನ್ನು ಆಧರಿಸಿದೆ ಎಂದು ಈ ಹಿಂದೆ ಹೇಳಲಾಗಿತ್ತು. ಆದಾಗ್ಯೂ ತಯಾರಕರು ಹೇಳಿಕೆಯನ್ನು ನಿರಾಕರಿಸಿದರು ಮತ್ತು ಕಥೆಯು ಮೂಲವಾಗಿದೆ, ಯಾವುದೇ ವ್ಯಕ್ತಿ ಅಥವಾ ಯಾವುದೇ ಇತರ ಚಲನಚಿತ್ರದಿಂದ ಸ್ಫೂರ್ತಿ ಪಡೆದಿಲ್ಲ ಎಂದು ಹೇಳಿದ್ದಾರೆ. ಪ್ರೇಮ್ ಪಾತ್ರದ ತಯಾರಿಯಲ್ಲಿ ತೂಕ ಇಳಿಸಿಕೊಳ್ಳಬೇಕಾಯಿತು. ಚೈತ್ರಾ ಚಂದ್ರನಾಥ್ ಅವರು ತಮ್ಮ ವೃತ್ತಿಜೀವನಕ್ಕೆ ಕಷ್ಟಕರವಾದ ಆರಂಭವನ್ನು ಹೊಂದಿದ್ದರು, ಏಕೆಂದರೆ ಅವರ ಚೊಚ್ಚಲ ಚಿತ್ರ ವಿರಾಟ್ ಅನ್ನು ಸ್ಥಗಿತಗೊಳಿಸಲಾಯಿತು, ಅವರು ಇದರಲ್ಲಿ ಪ್ರಮುಖ ಸ್ತ್ರೀ ಪಾತ್ರದಲ್ಲಿ ನಟಿಸಿದರು. ಮೈಸೂರಿನಲ್ಲಿ ವ್ಯಾಪಕವಾಗಿ ಚಿತ್ರೀಕರಣ ಹೊಂದಿದೆ.
ಸಂಗೀತ
ಆನಂದ್ ಆಡಿಯೋ 25 ಲಕ್ಷಕ್ಕೆ ಚಿತ್ರದ ಸಂಗೀತ ಹಕ್ಕುಗಳನ್ನು ಖರೀದಿಸಿದೆ. ಸಂಗೀತ ಸಂಯೋಜಕ ಅರ್ಜುನ್ ಜನ್ಯ ಚಿತ್ರದ ಹಾಡುಗಳಿಗೆ ಕೆಲಸ ಮಾಡಿದ್ದಾರೆ. "ಶೇಷಮ್ಮ ಶೇಷಮ್ಮ" ಎಂಬ ಜಾನಪದ ಗೀತೆಯಲ್ಲಿ ನಟಿ ಸನ್ನಿ ಲಿಯೋನ್ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಮೋದಿ, ಸೋನಿಯಾ, ಎಂ. ಕರುಣಾನಿಧಿ ಮತ್ತು ಜೆ. ಜಯಲಲಿತಾ ಅವರ ಹೆಸರುಗಳನ್ನು ಒಳಗೊಂಡಿರುವ "ಇಂಡಿಯಾ ಪಾಕಿಸ್ತಾನ್ ಒಂದಾಗೋಯ್ತು" ಎಂಬ ಇನ್ನೊಂದು ಹಾಡು ಮತ್ತು ಅವರ ಸಂಬಂಧಗಳನ್ನು ವಿವಾದಾತ್ಮಕ ಸಾಲುಗಳಿಂದಾಗಿ ನಾಲ್ಕು ಹಿನ್ನೆಲೆ ಗಾಯಕರು ತಿರಸ್ಕರಿಸಿದರು, ಅಂತಿಮವಾಗಿ ಗಾಯಕ ಹೇಮಂತ್ ಕುಮಾರ್ ಹಾಡನ್ನು ರೆಕಾರ್ಡ್ ಮಾಡಿದರು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ಅದ್ಯಪಾಡಿ
ಅದ್ಯಪಾಡಿ ಕರ್ನಾಟಕ, ಭಾರತ ದಕ್ಷಿಣ ರಾಜ್ಯದಲ್ಲಿ ಒಂದು ಹಳ್ಳಿ. ಇದು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನ ಇದೆ.
ನೋಡಿರಿ
-ದಕ್ಷಿಣ ಕನ್ನಡ  - ಕರ್ನಾಟಕ ಜಿಲ್ಲೆಗಳು
ಉಲ್ಲೇಖ
ವರ್ಗ:ಮಂಗಳೂರು ತಾಲ್ಲೂಕು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ ವರ್ಗ:ಮಂಗಳೂರಿನಲ್ಲಿರುವ ಸ್ಥಳಗಳು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಖ್ಯಾತಿ
ಖ್ಯಾತಿ ಹಿಂದೂ ಪುರಾಣದ ಒಬ್ಬ ವ್ಯಕ್ತಿಯಾಗಿದ್ದಾಳೆ, ಮತ್ತು ದಕ್ಷ ಪ್ರಜಾಪತಿ ಹಾಗೂ ಪ್ರಸೂತಿಯ ಮಗಳು.
ಅವಳು ಭೃಗು ಋಷಿಯೊಂದಿಗೆ ವಿವಾಹವಾದಳು, ಮತ್ತು ಆ ದಂಪತಿಗೆ ಇಬ್ಬರು ಪುತ್ರರು ಧಾತಾ ಹಾಗೂ ವಿಧಾತಾ ಮತ್ತು ಶ್ರೀ ಎಂಬ ಒಬ್ಬ ಮಗಳು. ಶ್ರೀ ವಿಷ್ಣುವನ್ನು ಮದುವೆಯಾದಳು.
ಉಲ್ಲೇಖಗಳು
ವರ್ಗ:ಹಿಂದೂ ಪುರಾಣ
ಇನೋಸಿಟಾಲ್
ಇನೋಸಿಟಾಲ್ ಹರಳಾಕೃತಿಯ, ನೀರಿನಲ್ಲಿ ಕರಗುವ ಮದ್ಯಸಾರಗುಂಪಿನ ವಸ್ತು. ಇದರಲ್ಲಿ ಹೆಚ್ಚು-ಔಊ ಭಾಗಗಳಿರುವುದರಿಂದ ಸಕ್ಕರೆಯಂತೆಯೇ ಇದು ಸಿಹಿ. ಶರ್ಕರ ಪಿಷ್ಟ ಪದಾರ್ಥಗಳ ಮತ್ತು ಬೆಂಜಿûೀನ್ ಉಂಗುರವುಳ್ಳ ವಸ್ತುಗಳ ಲಕ್ಷಣಗಳೆರಡೂ ಇವೆ. ಇದರ ರಚನೆ ಚಿತ್ರದಲ್ಲಿ ತೋರಿಸಿದೆ.
ಚಿತ್ರ-1
1928ರಲ್ಲಿ ಇ.ವಿ. ಈಸ್ಟ್‍ಕಾಟ್ ಕೆಲವು ಯೀಸ್ಟುಗಳ ಬೆಳೆವಣಿಗೆಗೆ ಆವಶ್ಯಕವಾಗಿ ಇನೋಸಿಟಾಲ್ ಬೇಕಾದುದೆಂದು ಮೊದಲಬಾರಿಗೆ ತೋರಿಸಿದ. 1940ರಲ್ಲಿ ಇನೋಸಿಟಾಲ್ ಇಲಿಗಳಿಗೆ ಅತ್ಯಾವಶ್ಯಕವೆಂದು ವೂಲ್ಲೀ ತೋರ್ಪಡಿಸಿದ. ಆದರೂ ಇದರ ಆವಶ್ಯಕತೆ ಯಾವಾಗಲೂ ಇರಲೇಬೇಕಾದುದು ಕಂಡುಬಂದಿಲ್ಲ. ಕಾರಣ ಇಲಿಗಳ ಬೆಳೆವಣಿಗೆಗೆ ಸಂಬಂಧವಾಗಿ ಒದಗಿಸುವ ಅನೇಕ ಶುದ್ಧ ಆಹಾರ ಪದಾರ್ಥಗಳಲ್ಲಿ ಇನೋಸಿಟಾಲ್ ಸೇರಿಸಿರುವುದಿಲ್ಲ. ಸೂಕ್ಷ್ಮಜೀವಿಗಳ ಸಹಾಯವಿಧಾನದಿಂದ ಇದರ ಪ್ರಮಾಣ ನಿಗದಿ ಮಾಡಿದ್ದಾರೆ. ಕಿಣ್ವಗಳ (ಎಂeóÉೈಮ್ಸ್) ಸನ್ನಿವೇಶದಲ್ಲಿ ಇದರ ಪಾತ್ರವೇನೆಂಬುದು ವಸ್ತುತಃ ತಿಳಿದಿಲ್ಲ. ಶರ್ಕರ ಪಿಷ್ಟಪದಾರ್ಥವಾಗಿ ಅದು ಜೀವವಸ್ತುಕರಣಕ್ಕೆ (ಮೆಟಬಾಲಿಸಂ) ಒಳಗಾಗಬಲ್ಲುದು. ಸೂಕ್ಷ್ಮಜೀವಾಣುಗಳ ಬೆಳೆವಣಿಗೆಗೆ ಇದು ಅತ್ಯಾವಶ್ಯಕ ವಸ್ತುವಾಗಿರುವುದರ ಜೊತೆಗೆ ಇಲಿಗಳಿಗೆ ಕೆಲವು ಸಂದರ್ಭಗಳಲ್ಲಿ ಬೇಕೇಬೇಕಾದ ವಸ್ತುವಾಗಿದೆ. ಇನೋಸಿಟಾಲ್ ಅಭಾವದಿಂದಾಗಿ ಇಲಿಗಳಲ್ಲಿ ಕುಬ್ಜ ಬೆಳೆವಣಿಗೆ ಮತ್ತು ಕೂದಲು ಉದುರುವುದು ಗೋಚರವಾಗುತ್ತದೆ. ಕೆಲವು ಪರೀಕ್ಷಾ ಸನ್ನಿವೇಶಗಳಲ್ಲಿ ಇನೋಸಿಟಾಲ್ ಪಿತ್ತಜನಕಾಂಗದಲ್ಲಿ ಮೇದಸ್ಸು ಶೇಖರಿಸುವುದನ್ನು ನಿವಾರಿಸುವುದರಿಂದ ಅದನ್ನು ಲಿಪೊಟ್ರೋಪಿಕ್ ಏಜೆಂಟ್ ಎಂದು ಪರಿಗಣಿಸಿದ್ದಾರೆ. ಸಮಸ್ಥಾನಿ (ಐಸೋಟೋಪಿಕ್) ಗ್ಲೂಕೋಸನ್ನುಪಯೋಗಿಸಿಕೊಂಡು ನಡೆಸಿದ ಪ್ರಯೋಗಗಳಲ್ಲಿ ಅದು ಇನೋಸಿಟಾಲ್ ಆಗಿ ಪ್ರಾಣಿಗಳಲ್ಲಿ ಪರಿವರ್ತನೆ ಹೊಂದಿರುವುದು ತಿಳಿದುಬಂದಿದೆ. ಕರುಳುಗಳಲ್ಲಿನ ಸೂಕ್ಷ್ಮ ಜೀವಿಗಳು ಇನೋಸಿಟಾಲನ್ನು ಸಾಕಷ್ಟು ಪ್ರಮಾಣದಲ್ಲಿ ಸಂಶ್ಲೇಷಿಸಿವೆ. ಮಾನವನ ಆಹಾರ ಪಟ್ಟಿಯಲ್ಲಿ ಇನೋಸಿಟಾಲ್ ಅವಶ್ಯವೆಂಬುದಕ್ಕೆ ಯಾವ ಸಾಕ್ಷಿಯೂ ಇಲ್ಲ. ಅತ್ಯಂತ ಬೇರ್ಪಡಿಸಿದ ಮಾನವ ಜೀವಕಣಕೂಟ ಅದರ ಸಂವರ್ಧಿಯಲ್ಲಿ (ಕಲ್ಚರ್) ತನ್ನ ಬೆಳೆವಣಿಗೆಗೆ ಈ ವಸ್ತುವನ್ನು ಅಪೇಕ್ಷಿಸುತ್ತದೆ ಎಂಬುದಾಗಿ 1956ರಲ್ಲಿ ಎಚ್. ಈಗಲ್ ತಿಳಿಸಿದ್ದಾನೆ. ಇನೋಸಿಟಾಲಿನ ಪೋಷಣ ಪಾತ್ರದ ಬಗ್ಗೆ ಇನ್ನೂ ಹೆಚ್ಚು ಸಂಶೋಧನಾಭ್ಯಾಸ ಮಾಡಬೇಕೆಂಬುದು ಇದರಿಂದ ವ್ಯಕ್ತವಾಗುತ್ತದೆ. (ಪಿ.ಜಿ.ಆರ್.)
ವರ್ಗ:ಶರೀರ ಶಾಸ್ತ್ರ ವರ್ಗ:ರಾಸಾಯನಿಕ ಸಂಯುಕ್ತಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತಪ್ಪುನಡತೆ
ತಪ್ಪುನಡತೆ ಅಕ್ರಮ ಅಥವಾ ಅನೈತಿಕವಾದ ಒಂದು ಕ್ರಿಯೆ. ಕಾನೂನುಬದ್ಧ ತಪ್ಪುಗಳು ಸಾಮಾನ್ಯವಾಗಿ ರಾಜ್ಯ ಮತ್ತು/ಅಥವಾ ನ್ಯಾಯವ್ಯಾಪ್ತಿಯ ಕಾನೂನಿನಲ್ಲಿ ಸಾಕಷ್ಟು ಸ್ಪಷ್ಟವಾಗಿ ವ್ಯಾಖ್ಯಾನಿಸಲ್ಪಟ್ಟಿರುತ್ತವೆ. ಸಾಮಾನ್ಯ ಕಾನೂನಿನ ದೇಶಗಳಲ್ಲಿ ಅವನ್ನು ನಾಗರಿಕ ದೋಷಗಳು ಮತ್ತು ಅಪರಾಧಗಳು (ಅಥವಾ ಕ್ರಿಮಿನಲ್ ದೋಷಗಳು) ಎಂದು ವಿಭಜಿಸಬಹುದು, ಮತ್ತು ನಾಗರಿಕ ಕಾನೂನಿನ ದೇಶಗಳು ಉಲ್ಲಂಘನೆಗಳಂತಹ ಕೆಲವು ಹೆಚ್ಚುವರಿ ವರ್ಗಗಳನ್ನು ಹೊಂದಿರುವುದುಂಟು.
ನೈತಿಕ ತಪ್ಪು ಕಾನೂನುಬದ್ಧ ತಪ್ಪಿಗೆ ಆಧಾರವಾಗಿರುವ ಪರಿಕಲ್ಪನೆಯಾಗಿದೆ. ಕೆಲವು ನೈತಿಕ ತಪ್ಪುಗಳು ಕಾನೂನಿನಿಂದ ಶಿಕ್ಷಾರ್ಹವಾಗಿವೆ, ಉದಾಹರಣೆಗೆ ಅತ್ಯಾಚಾರ ಅಥವಾ ಕೊಲೆ. ಇತರ ನೈತಿಕ ತಪ್ಪುಗಳು ಕಾನೂನಿಗೆ ಯಾವುದೇ ಸಂಬಂಧ ಹೊಂದಿರುವುದಿಲ್ಲ. ಮತ್ತೊಂದೆಡೆ, ನಿಲುಗಡೆ ಅಪರಾಧಗಳಂತಹ ಕೆಲವು ಕಾನೂನುಬದ್ಧ ತಪ್ಪುಗಳನ್ನು ನೈತಿಕ ತಪ್ಪುಗಳಾಗಿ ಅಷ್ಟಾಗಿ ವರ್ಗೀಕರಿಸಲಾಗದು.
ಕಾನೂನಿನಲ್ಲಿ, ಅನೈತಿಕ ನಡತೆಯು ಕಾನೂನುಬದ್ಧ ಅಪಚಾರವಾಗಿರಬಹುದು, ಅಂದರೆ ಕಾನೂನುಬದ್ಧ ಹಕ್ಕಿನ ಉಲ್ಲಂಘನೆಯ ಪರಿಣಾಮವಾಗಿ ಆಗುವ ಯಾವುದೇ ನಷ್ಟ. ಅದು ನ್ಯಾಯ ಅಥವಾ ಕಾನೂನಿನ ತತ್ವಗಳಿಗೆ ವಿರುದ್ಧವಾಗಿರುವ ಸ್ಥಿತಿಯನ್ನೂ ಸೂಚಿಸಬಹುದು. ಇದರರ್ಥ ಏನಾದರೂ ಆತ್ಮಸಾಕ್ಷಿ ಅಥವಾ ನೈತಿಕತೆಗೆ ವಿರುದ್ಧವಾಗಿರುವುದು ಮತ್ತು ಇತರರನ್ನು ಅನ್ಯಾಯವಾಗಿ ನಡೆಸಿಕೊಳ್ಳುವುದರಲ್ಲಿ ಪರಿಣಮಿಸುವುದು ಎಂದು. ತಪ್ಪುನಡತೆಯಿಂದ ಊಂಟಾದ ಹಾನಿ ಸಣ್ಣದಾಗಿದ್ದರೆ, ಯಾವುದೇ ಪರಿಹಾರ ನೀಡುವುದು ಇರುವುದಿಲ್ಲ, ಇದನ್ನು ಡ ಮಿನಿಮೆಸ್ ತತ್ವ ಎಂದು ಕರೆಯಲಾಗುತ್ತದೆ. ಇಲ್ಲವಾದರೆ, ಹಾನಿಯ ಪರಿಹಾರಗಳು ಅನ್ವಯವಾಗುತ್ತವೆ.
ವರ್ಗ:ಕಾನೂನು
ಸಿಂಪತಿ ಫಾರ್ ಮಿ. ವೆಜಿಯಾನ್ಸ್ (ಸಿನೆಮಾ)
ಪ್ಲಟ್
ರುಯುನ ತಂಗಿಯ ಇಲಾಜಿಗೆ ಹಣ್ಣವನ್ನು ಸರಿಪಡಿಸಲು, ರುಯುನನ್ನು ಪ್ರಿತಿಸುತಿದ್ದ ಅವಳು ರುಯುನನ್ನು ಕೆಲಸದಿಂದ ತೆಗೆದ ಬಾಸಿನ ಮಗಳನ್ನು ಅಪಹರಿಸಲು ಹೆಳುವಳು. ಹಾಗೆ ಅವರು ಚಿಕ್ಕ ಹುಡುಗಿಯದ, ಯು-ಸುನ್,ಇವಳು ಅವನ ಹಳೆಯ ಬಾಸ್ ದೊನ್ಗ್-ಜಿನ್ ಅವರ ಮಗಳು. ಈ ಹುಡುಗಿಯು ರುಯುವಿನ ತಂಗಿಯೊಡನೆ ಇರುವಳು. ಆದರೆ ಅವಳಿಗೆ ರುಯುವಿನ ತಂಗಿಯು ಅವಳನ್ನು ನೊಡಿಕೊಳ್ಳಲು ಅಂದು ಯೊಚಿಸುವಳು.ಇದರ ಮದ್ಯೆ ಯೆಒನ್ಗ್-ಮಿಯು ದೊನ್ಗ್-ಜಿನ್ ಅವನಿಂದ ಹಣ್ಣ ವನ್ನು ಕೊಡಿಸಿದಳು. ಇವೆಲ್ಲವನ್ನು ತಿಳ್ಳಿದ್ದ ರುಯುವಿನ ತಂಗಿಯು ಆತ್ಮಹತ್ಯೆ ಮದಿಕೊಂಡಳು, ಯಾಕೆಂದರೆ ಅವಳಿಗೆ ತನ್ನ ಅಣ್ಣನಿಗೆ ತೊಂದರೆ ಕೊಡಲು ಸರಿಯನಿಸಲಿಲ್ಲ.
ರುಯು ತನ್ನ ತಂಗಿಯ ಹೆಣ್ಣವನ್ನು ಒಂದು ನದಿಯ ದಡ್ಡಕೆ ತೆಗೆದು ಹೊಗುವನು, ಅಲ್ಲಿ ಅವನು ಯು-ಸುನ್ನನ್ನು ಕರೆದುಕೊಂಡು ಹೊದದ್ದು ಮರೆತು ಅವಳು ನೀರಿನಲ್ಲಿ ಜಾರಿ, ಬಿದ್ದು ಮುಳುಗಿದಳು. ಅದನ್ನು ನೊಡಿಕೊಳದೆ, ತನ್ನ ತಂಗಿಯ ಹೆಣ್ಣದ ಮುಂದೆ ನಿಂತು ದುಖಿಸುತಿರುವಗ,ಅವಳಿಗೆ ಸಾವು ಬಂದಿತು. ಇದನ್ನು ತಿಳಿದ್ದ ದೊನ್ಗ್-ಜಿನ್ ಅವನ ಕೆಲಸಗರರನ್ನ ತನ್ನ ಮಗಳ ಅಪಹರಣ್ಣದ ಕರಣವನ್ನು ತಿಳಿಯಲು ಕಳುಸುವನು. ಅಲ್ಲಿ ಅವನ ಮಂದಿ ರುಯುವಿನ ಪ್ರಿಯನನು ಬಂದಿಸುವರು. ಆದರೆ ಅವಳು ಅವರಿಗೆ ತನ್ನನು ಕೊಂದಿದರೆ ತನ್ನ ಮಂದಿ ಅವರನ್ನು ಕೊಲ್ಲಲು ಬರುವರು ಅಂದು ಹೆಳುವಳು.
ಭಾರತೀಯ ೫೦೦ ಮತ್ತು ೧೦೦೦ ರೂಪಾಯಿ ನೋಟುಗಳ ಚಲಾವಣೆ ರದ್ದತಿ
ಮಿತಿ ಇಲ್ಲದ ವಹಿವಾಟುಗಳು
ಚೆಕ್‌, ಡಿ.ಡಿ, ಡೆಬಿಟ್‌ ಮತ್ತು ಕ್ರೆಡಿಟ್‌ ಕಾರ್ಡ್‌ಗಳ ಮೂಲಕ ನಡೆಯುವ ವಹಿವಾಟು, ಎಲೆಕ್ಟ್ರಾನಿಕ್‌ ಹಣ ವರ್ಗಾವಣೆಗೆ ಮಿತಿ ಇಲ್ಲ, ನಿರ್ಬಂಧವೂ ಇಲ್ಲ.
ಹೊಸ ನೋಟು
ರೂ. 500 ಮತ್ತು ರೂ.2,000 ಮುಖಬೆಲೆಯ ಹೊಸ ನೋಟುಗಳು ಶೀಘ್ರದಲ್ಲೇ ಚಲಾವಣೆಗೆ ಬಂದವು.
ರಿಯಾಯತಿ
ಮುಂದಿನ ವರ್ಷವೂ ಅವಕಾಶ: ರೂ.500, ರೂ.1,000 ನೋಟುಗಳನ್ನು ನಿಗದಿತ ಡಿಸೆಂಬರ್‌ 30ರೊಳಗೆ ಬ್ಯಾಂಕ್‌ ಖಾತೆಗಳಿಗೆ ಜಮಾ ಮಾಡಲು ಸಾಧ್ಯವಾಗದವರು ಈ ನೋಟುಗಳನ್ನು ಮತ್ತೆಯೂ ಬ್ಯಾಂಕ್‌ಗೆ ಜಮಾ ಮಾಡುವುದಕ್ಕೆ ಅವಕಾಶ ಇದೆ. ಇವುಗಳನ್ನು ಮುಂದಿನ ಮಾರ್ಚ್‌ 31ರೊಳಗೆ ಭಾರತೀಯ ರಿಸರ್ವ್‌ ಬ್ಯಾಂಕ್‌ನ ನಿಯೋಜಿತ ಶಾಖೆಗಳಲ್ಲಿ ಜಮಾ ಮಾಡಬಹುದು. ಆದರೆ ಆ ಸಂದರ್ಭದಲ್ಲಿ ವಿಳಂಬಕ್ಕೆ ಕಾರಣವೇನು ಎಂಬ ಪ್ರಮಾಣಪತ್ರ ಸಲ್ಲಿಸಬೇಕು. ಜತೆಗೆ ಅದಕ್ಕೆ ಅಗತ್ಯ ಪುರಾವೆಗಳನ್ನೂ ಒದಗಿಸಬೇಕು ಎಂಬ ನಿಯಮ ಇತ್ತು.
ನೋಟು ರದ್ದು ಮಾಡಿದ ಇತರೆ ದೇಶಗಳು
7. ಮಯನ್ಮಾರ್
ಠೇವಣಿ ರೂ 3-4 ಲಕ್ಷ ಕೋಟಿ ಅಕ್ರಮ ಆದಾಯ ಇರಬಹುದು
ಜನವರಿ 10, 2017
2,13,860 ಕೋಟಿ ರೂ ಮೊತ್ತದ ಎರಡು ಘೋಷಣೆಗಳನ್ನು ತಿರಸ್ಕರಿಸಿದ್ದಾರೆ
ಡಿಸೆಂಬರ್ 04, 2016 ತೆರಿಗೆ ಅಧಿಕಾರಿಗಳು 2,13,860 ಕೋಟಿ ರೂ ಮೊತ್ತದ ಎರಡು ಘೋಷಣೆಗಳನ್ನು ಹಲೆಯ ನೋಟುಗಳಿಗೆ ಹೊಸದಕ್ಕೆ ಬದಲಾಯಿಸಲು ತಿರಸ್ಕರಿಸಿದ್ದಾರೆ.ಆದಾಯ ತೆರಿಗೆ ಇಲಾಖೆಯು ಘೋಷಣೆಗಾರರ ವಿರುದ್ಧ ತನಿಖೆಗೆ ಆದೇಶ ಮಾಡಿದೆ.ಇದರಬಗ್ಗೆ ವಿಚಾರನೆ ನಡೆಯುತ್ತಿದೆ. (ಇದನ್ನು ತೆಗೆದುಕೊಂಡಿದ್ದರೆ ಸರ್ಕಾರ ಅಚ್ಚು ಹಾಕಿದ ಎಲ್ಲಾ ನೋಟುಗಳೂ ವಾಪಾಸು ಬಂದಂತೆ ಆಗುತ್ತಿತ್ತು. ಕಪ್ಪು ಹಣದ ನೋಟುಗಳೇ ಇಲ್ಲ ಎಂದಾಗುತ್ತಿತ್ತು)!ಸರ್ಕಾರ ಈ ವಿಷಯದಲ್ಲಿ ಸೋಲು ಒಪ್ಪಲು ತಯಾರಿಲ್ಲ.
ಸಂಸತ್ತಿನ ಸಾರ್ವಜನಿಕ ಲೆಕ್ಕಪತ್ರ ಸಮಿತಿ ವಿಚಾರಣೆ
ಭಾರತೀಯ ರಿಸರ್ವ್‌ ಬ್ಯಾಂಕ್‌ನ (ಆರ್‌ಬಿಐ) ಕೇಂದ್ರ ಮಂಡಳಿಯ ಹತ್ತು ನಿರ್ದೇಶಕರ ಪೈಕಿ ಎಂಟು ಮಂದಿಯ ಶಿಫಾರಸಿನಂತೆ ಗರಿಷ್ಠ ಮುಖಬೆಲೆಯ ನೋಟುಗಳನ್ನು ಚಲಾವಣೆಯಿಂದ ಹಿಂದಕ್ಕೆ ಪಡೆಯಲಾಗಿದೆ ಎಂದು ಸಂಸತ್ತಿನ ಸಾರ್ವಜನಿಕ ಲೆಕ್ಕಪತ್ರ ಸಮಿತಿಗೆ ಆರ್‌ಬಿಐ ಗವರ್ನರ್‌ ಉರ್ಜಿತ್‌ ಪಟೇಲ್‌ ಮಾಹಿತಿ ನೀಡಿದ್ದಾರೆ.
ಉಲ್ಲೇಖ
ವರ್ಗ:ಅರ್ಥಶಾಸ್ತ್ರ
ಅಭಿನೇತ್ರಿ (ಚಲನಚಿತ್ರ)
ಅಭಿನೇತ್ರಿ – ದಿ ಟ್ರ್ಯಾಜೆಡಿ ಆಫ್ ಎ ಲೆಜೆಂಡ್ ಸತೀಶ್ ಪ್ರಧಾನ್ ನಿರ್ದೇಶಿಸಿದ 2015 ರ ಕನ್ನಡ ಭಾಷೆಯ ಚಲನಚಿತ್ರವಾಗಿದೆ. ಇದರಲ್ಲಿ ಪೂಜಾ ಗಾಂಧಿ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಈ ಚಿತ್ರವು ನಟಿ ಕಲ್ಪನಾ ಅವರ ಜೀವನವನ್ನು ಆಧರಿಸಿದೆ. ಪೋಷಕ ಪಾತ್ರವರ್ಗದಲ್ಲಿ ಮಕರಂದ್ ದೇಶಪಾಂಡೆ, ಶ್ರೀನಗರ ಕಿಟ್ಟಿ, ಅತುಲ್ ಕುಲಕರ್ಣಿ, ಪಿ. ರವಿಶಂಕರ್ ಮತ್ತು ನೀತು ಇದ್ದಾರೆ. ಪೋಸ್ಟ್ ಪ್ರೊಡಕ್ಷನ್‌ನಲ್ಲಿ ಸಾಕಷ್ಟು ವಿಳಂಬದ ನಂತರ, ಚಲನಚಿತ್ರವು 30 ಜನವರಿ 2015 ರಂದು ತೆರೆಗೆ ಬಂದಿತು.
ಸಾರಾಂಶ
ಆದಾಗ್ಯೂ, ಶೀಘ್ರದಲ್ಲೇ ಅವಳು ಖ್ಯಾತಿಯನ್ನು ಕಂಡುಕೊಳ್ಳುತ್ತಾಳೆ. ಇದು ಅವಳನ್ನು ಅಹಂಕಾರಿಯನ್ನಾಗಿ ಮಾಡುತ್ತದೆ ಮತ್ತು ಇದು ನಿಧಾನವಾಗಿ ಅವಳ ಜೀವನದ ಮೇಲೆ ಪರಿಣಾಮ ಬೀರಲು ಪ್ರಾರಂಭಿಸುತ್ತದೆ. ಉತ್ತುಂಗಕ್ಕೇರಿದ್ದ ಆಕೆಯ ಜನಪ್ರಿಯತೆ ಈಗ ನಿಧಾನವಾಗಿ ಕುಸಿಯುತ್ತಿದೆ ಮತ್ತು ಅದು ನೆಲಕ್ಕೆ ಅಪ್ಪಳಿಸುತ್ತದೆ. ವಿಷಯಗಳು ತುಂಬಾ ಶೋಚನೀಯವಾಗಿ ನಡೆಯಲು ಪ್ರಾರಂಭಿಸುತ್ತವೆ, ಮತ್ತು ಅವಳು ಅಂತಿಮವಾಗಿ ತನ್ನ ಜೀವನವನ್ನು ಕೊನೆಗೊಳಿಸುತ್ತಾಳೆ. ಚಿತ್ರವು ದಂತಕಥೆಯ ದುರಂತ ಕಥೆಯಾಗಿದೆ.
ಚಿತ್ರ ತಯಾರಿಕೆ
ಜುಲೈ 2013 ರಲ್ಲಿ ಪೂಜಾಗಾಂಧಿ ಈ ಚಿತ್ರದಲ್ಲಿ ನಿರ್ಮಿಸುತ್ತಾರೆ ಮತ್ತು ಪ್ರಮುಖ ಪಾತ್ರವನ್ನು ಅಭಿನಯಿಸುತ್ತಾರೆ ಎಂದು ಬಹಿರಂಗಪಡಿಸಲಾಯಿತು, ಆದರೆ ಈ ಹಿಂದೆ ಕೆಲವು ಕನ್ನಡ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದ ಮಕರಂದ್ ದೇಶಪಾಂಡೆ ಅವರು ಚಿತ್ರದಲ್ಲಿ ತಮಗೆ  ಒಂದು ಪಾತ್ರವನ್ನು ಖಚಿತಪಡಿಸಿದರು. ಶ್ರೀನಗರ ಕಿಟ್ಟಿ ವನ್ನು ಅವರ ಚಿತ್ರದಲ್ಲಿನ ಕಿರು ಪಾತ್ರದಲ್ಲಿ ಏಪ್ರಿಲ್ 2014 ರಲ್ಲಿ ದೃಢಪಡಿಸಲಾಯಿತು ಚಿತ್ರದ ತಯಾರಿಯ ಬಗ್ಗೆ ಮಾತನಾಡಿದ ಗಾಂಧಿ, ಕಲ್ಪನಾ ಅವರ ನಡತೆ ಮತ್ತು ದೇಹ ಭಾಷೆಯನ್ನು  ಸರಿಯಾಗಿ ತಿಳಿಯಲು ಕಲ್ಪನಾ ಅವರ ಎರಡು ಕನಸು, ಬೆಳ್ಳಿ ಮೋಡ, ಗೆಜ್ಜೆ ಪೂಜೆ, ಕಪ್ಪು ಬಿಳುಪು ಮತ್ತು ಶರಪಂಜರ ಚಿತ್ರಗಳನ್ನು ನೋಡಿದ್ದೇನೆ ಎಂದು ಹೇಳಿದರು.
ಚಿತ್ರೀಕರಣ
ನವೆಂಬರ್ 2013 ರಲ್ಲಿ ಚಿತ್ರೀಕರಣ ಪ್ರಾರಂಭವಾಯಿತು ಎಂದು ವರದಿಯಾಗಿದೆ. ಚಿತ್ರವು ನಟಿ ಕಲ್ಪನಾ ಅವರ ಜೀವನವನ್ನು ಆಧರಿಸಿದೆ ಎಂಬುದನ್ನು ಆರಂಭದಲ್ಲಿ ನಿರಾಕರಿಸಿದ್ದ ಚಿತ್ರದ ನಿರ್ದೇಶಕ ಸತೀಶ್ ಪ್ರಧಾನ್, ಲೇಖಕಿ ಭಾಗ್ಯ ಕೃಷ್ಣಮೂರ್ತಿ ಅವರು ಸಲ್ಲಿಸಿದ ಪ್ರಕರಣದ ಪರವಾಗಿ ನ್ಯಾಯಾಲಯ ತೀರ್ಪು ನೀಡಿದ ನಂತರ ಸತ್ಯವನ್ನು ಬಹಿರಂಗಪಡಿಸಿದರು. ಅಂದಿನ ಚಿತ್ರರಂಗದ ಚಲನವಲನವನ್ನು ಅರಿಯಲು ಕೆಎಸ್‌ಎಲ್‌ ಸ್ವಾಮಿ, ಭಗವಾನ್‌, ಪಿಎಚ್‌ ವಿಶ್ವನಾಥ್‌, ಲೀಲಾವತಿ, ಜಯಂತಿ ಹಾಗೂ ಬಿವಿ ರಾಧಾ ಅವರಂತಹ ಹಲವು ಹಿಂದಿನ ನಟರು ಮತ್ತು ನಿರ್ದೇಶಕರೊಂದಿಗೆ ಮಾತನಾಡಿ, ಕಲ್ಪನಾ ಬಗ್ಗೆ ಅವರ ಅನಿಸಿಕೆಗಳನ್ನು ಮತ್ತು ಅವಳೊಂದಿಗೆ ಅವರ ನಡವಳಿಕೆಗಳ ಕುರಿತು ತಿಳುವಳಿಕೆ ಪಡೆದುಕೊಂಡಿದ್ದೇವೆ. " ಚಿತ್ರವು ಕಲ್ಪನಾ ಅವರ ಜೀವನವನ್ನು ಆಧರಿಸಿದೆ ಎಂದು ಬಹಿರಂಗವಾದ ನಂತರ ಪೂಜಾಗಾಂಧಿ ಅದನ್ನು ಒಪ್ಪಿಕೊಂಡರು. ಎವಿಎಂ ಸ್ಟುಡಿಯೋಸ್ ಮತ್ತು 1970 ರ ದಶಕದ ಚಿತ್ರೀಕರಣದ ಸ್ಥಳಗಳಾಗಿದ್ದ ಚೆನ್ನೈನ ಕಡಲತೀರಗಳಲ್ಲಿ ಚಿತ್ರದ ಸರಣಿಗಳನ್ನು ಚಿತ್ರೀಕರಿಸಲಾಯಿತು. ಥಿಯೇಟರ್ ದೃಶ್ಯಗಳನ್ನು ಗುಡಿಗೇರಿ ಬಸವರಾಜ್ ಮತ್ತು ಮಾಲತಿ ಸುಧೀರ್ ನಾಟಕ ಕಂಪನಿಗಳಲ್ಲಿ ಚಿತ್ರೀಕರಿಸಲಾಯಿತು, ಇದು ವಿಂಟೇಜ್ ಕನ್ನಡಿಗಳು ಸೇರಿದಂತೆ 1970 ರ ದಶಕದಲ್ಲಿ ಇನ್ನೂ ರಂಗಪರಿಕರಗಳನ್ನು ಹೊಂದಿದೆ.
ವಿವಾದಗಳು
ಜೂನ್ 6 ರಂದು ಬಿಡುಗಡೆಯಾಗಬೇಕಿದ್ದ ಚಿತ್ರ, ಕಾದಂಬರಿಕಾರ ಭಾಗ್ಯ ಕೃಷ್ಣಮೂರ್ತಿ ಬೆಂಗಳೂರಿನ ಸ್ಥಳೀಯ ನ್ಯಾಯಾಲಯದಲ್ಲಿ ದೂರು ಸಲ್ಲಿಸಿದ ನಂತರ ಬಿಡುಗಡೆ ವಿಳಂಬವಾಯಿತು. ಅವರು 2003 ರಲ್ಲಿ  ಮಂಗಳಾ     ಸಾಪ್ತಾಹಿಕ ಕನ್ನಡ ಪತ್ರಿಕೆಯಲ್ಲಿ  ಧಾರಾವಾಹಿಯಾಗಿ ಪ್ರಕಟವಾದ ತಮ್ಮ ಕಾದಂಬರಿ ಅಭಿನೇತ್ರಿಯ ಅಂತರಂಗವನ್ನು ಚಿತ್ರವು ಆಧರಿಸಿದೆ ಎಂದು ಆರೋಪಿಸಿದರು ಚಿತ್ರದ ನಿರ್ಮಾಪಕಿ ಹಾಗೂ ನಾಯಕಿ ಪೂಜಾಗಾಂಧಿ ಪ್ರತಿಕ್ರಿಯಿಸಿದ್ದು, ನನ್ನ ಚಿತ್ರಕ್ಕೂ ಕಾದಂಬರಿಗೂ ಯಾವುದೇ ಸಾಮ್ಯತೆ ಇಲ್ಲ. ಪ್ರಕರಣವನ್ನು ದಾಖಲಿಸುವವರೆಗೂ ತಂಡವು ಕಾದಂಬರಿಯ ಬಗ್ಗೆ ಕೇಳಿರಲಿಲ್ಲ." ಆಗಸ್ಟ್ 2014 ರಲ್ಲಿ, ಪ್ರಕರಣವು ಗಾಂಧಿ ಪರವಾಗಿ ತೀರ್ಪು ನೀಡಿತು, ಹೀಗಾಗಿ ಚಿತ್ರದ ಬಿಡುಗಡೆಗೆ ಅವಕಾಶ ನೀಡಲಾಯಿತು.